title: Virginia Apgar

text: Virginia Apgar (7. kesäkuuta 1909 – 7. elokuuta 1974) oli yhdysvaltalainen lääkäri, joka erikoistui anestesiaan ja pediatriaan. Hän kehitti erityisesti neonatologian perusteita, ja hänet muistetaan vastasyntyneen kunnon arviointiin käytettävien Apgar-pisteiden kehittäjänä.


title: Sodan ja Fasisminvastainen Työ

text: Sodan ja Fasisminvastainen Työ (SFT) on suomalainen vuonna 1946 perustettu rauhanjärjestö. Järjestön perustajajäsenistä valtaosa oli sodan aikana turvasäilöön otettuja vasemmistolaisia. SFT:n puheenjohtaja on Timo Kangasmaa.


title: Sodan ja Fasisminvastainen Työ

text: SFT on vuodesta 2002 alkaen ollut yksi Kansan ääni -lehden julkaisijajärjestöistä.


title: Sodan ja Fasisminvastainen Työ

text: 2000-luvulla järjestö on vastustanut Suomen Nato-jäsenyyttä ja osallistumista Naton rauhankumppanuus-ohjelmaan.


title: Blake Griffin

text: Blake Austin Griffin (s. 16. maaliskuuta 1989 Oklahoma City, Oklahoma) on yhdysvaltalainen koripalloilija, pelipaikaltaan iso laitahyökkääjä. Hänen nykyinen seurajoukkueensa on Detroit Pistons. Griffin osallistui vuoden , jossa hän oli tilaisuuden ensimmäinen varaus.


title: Blake Griffin

text: NBA:n nimekkäimpiin pelaajiin kuuluva Griffin menetti loukkaantumisten vuoksi mahdollisuutensa kilpailla paikasta Yhdysvaltain maajoukkueessa sekä Lontoon 2012 että Rion 2016 kesäolympialaisiin.


title: Blake Griffin

text: Griffin pelasi lukiokoripalloa Oklahoma Christian Schoolissa, jossa hän voitti neljä osavaltion mestaruutta. Kaudella 2004–2005 hänet nimettiin "Little All-City All-State" tähdistöön. Seuraavalla kaudella The Oklahoman nimesi hänet vuoden pelaajaksi. Tulsa World valisi Griffinin Boys All-State First Teamiin. Kaudella 2006–2007 The Oklahoman ja Tulsa World valitsivat Griffinin vuoden pelaajaksi.


title: Blake Griffin

text: Ensimmäisellä yliopistokaudellaan Griffin teki Oklahoma Soonersin paidassa 14,7 pistettä ja otti 9,1 levypalloa ottelua kohden. Hänet nimettiin Big 12 Conferencen ykköstähdistöön ja All Rookie First Teamiin.


title: Blake Griffin

text: Kaudella 2008–2009 Griffin teki keskimäärin 22,7 pistettä ottelua kohden ja otti 14,4 levypalloa ottelua kohden. Big 12 Conference valitsi hänet vuoden pelaajaksi ja hän oli kauden paras levypallopelaaja koko maassa.


title: Blake Griffin

text: Griffin osallistui vuoden , jossa Los Angeles Clippers varasi hänet koko tilaisuuden ensimmäisenä pelaajana. Griffin ei kuitenkaan päässyt pelaamaan lainkaan avauskaudellaan, sillä hän loukkaantui ennen kauden alkua.


title: Blake Griffin

text: Virallisesti Griffin pelasi tulokaskautensa vasta kaudella 2010–2011, jolloin hänet myös valittiin .


title: Blake Griffin

text: Griffin oli kaudella 2015–2016 reisilihasvamman vuoksi sivussa pelikentiltä. Loukkaantumisestaan melko lailla toivuttuaan hän kuitenkin löi torontolaisessa ravintolassa ollessaan 23. tammikuuta 2016 Clippersin varustepäällikköä ja loukkasi kätensä 4–6 viikon sairausloman mittaisesti. Griffin sai teostaan neljän ottelun pelikiellon ja menetti palkastaan noin 0,9 miljoonaa dollaria.


title: Blake Griffin

text: Tammikuussa 2018 Griffin siirtyi Detroit Pistonsiin.


title: Blake Griffin

text: Blake Griffinin veli, Taylor Griffin, on myös ammattilaiskoripalloilija. Hänet valittiin samana vuonna NBA:han kuin Blakekin. Griffinien isä on tummaihoinen, mutta äiti on valkoihoinen.


title: Puhkuri

text: Puhkuri on hevosten krooninen keuhkosairaus, joka muistuttaa ihmisen astmaa.


title: Puhkuri

text: Puhkurin selkeimpiä oireita ovat hevosen jatkuva yskä sekä työläs uloshengitys. Hevosen keuhkoihin kerääntyy limaa, mikä aiheuttaa hengitysvaikeudet. Limaa saattaa tulla ulos sierainten kautta, eli hevonen on räkäinen. Pitkälle edenneessä puhkurissa hevosen kupeisiin kehittyy silmin nähtävä viisto ura, "puhkurinviiva", joka johtuu hevosen työlääseen hengitykseensä käyttämien vatsalihasten ylikehittymisestä.


title: Puhkuri

text: Yleensä oireet ovat pahimmillaan keväällä siitepölyaikaan, koska hevonen reagoi allergisesti kaikenlaiseen pölyyn. Oireita voidaan lievittää erilaisilla limaa irrottavilla tai hengitysteitä laajentavilla valmisteilla. Varsinaisena lääkkeenä oireisiin voidaan käyttää kortisonia. Jatkuva kortisonin käyttö ei kuitenkaan ole suositeltavaa.


title: Puhkuri

text: Parantavaa hoitoa puhkuriin ei ole. Tehokkain keino oireiden pitämiseen kurissa on hevosen pitäminen mahdollisimman paljon ulkona, esimerkiksi pihattotallissa.


title: Puhkuri

text: Puhkuri saattaa liittyä talli-ilmaan tai esimerkiksi pölyiseen tai homeiseen rehuun. Periaatteessa puhkuri on jatkuva hengitystieinfektio, ihmisen astman tapaan. Huonolaatuisessa talli-ilmassa sekä rehussa on mikrobeja ja hiukkasia, jotka ärsyttävät hengitysteitä ja pahentavat tulehdusreaktiota. Puhkuria sairastavan hevosen ruokinnassa onkin kiinnitettävä huomiota rehun laatuun. Pölyävää heinää ei tule syöttää, tai se on ensin kasteltava märäksi, jolloin hevonen ei syödessään hengitä pölyä. Homeista heinää ei saa koskaan syöttää hevoselle, kärsi se puhkurista tai ei.


title: Vai Sikahema

text: Vai S. Sikahema (s. 29. elokuuta 1962 Nukuʻalofa) on tongalaissyntyinen uransa lopettanut amerikkalaisen jalkapallon pelaaja. Hänestä tuli vuonna 1986 ensimmäinen tongalainen NFL-pelaaja.


title: Vai Sikahema

text: Sikahema aloitti amerikkalaisen jalkapallon high schoolissa, ja jatkoi Brigham Youngin yliopiston joukkueessa. NFL:ään hänet varattiin kymmenennellä kierroksella vuoden 1986 , tilaisuuden 254. pelaajana.


title: Vai Sikahema

text: Potkunpalauttajana sekä keskushyökkäjänä pelanneen Sikaheman seuroja NFL:ssä olivat Arizona Cardinals (1986–1990), Green Bay Packers (1991) ja Philadelphia Eagles (1992–1993). Hänet valittiin sarjan tähdistöotteluun Pro Bowliin vuosina 1986 ja 1987.


title: Vai Sikahema

text: Sikahema kasvoi Yhdysvalloissa, mutta lukee ja puhuu sujuvasti tongaa. Peliuransa jälkeen hän on toiminut selostajana sekä toimittajana.


title: Vai Sikahema

text: Hän on uskonnoltaan mormoni.


title: Alexandre Fabre

text: Alexandre Fabre on ranskalainen näyttelijä.


title: Tampereen teknillinen museo

text: Tampereen teknillinen museo oli tekniikan museo Tampereella. Museo perustettiin vuonna 1949. Nykyään toimintaa jatkaa Museokeskus Vapriikki, jonka hallussa museon tulipalolta säilynyt esineistö on.


title: Tampereen teknillinen museo

text: Tampereen teknillisen museon taustalla oli keräilijän, kelloseppämestarisähköteknikko Juho Holmstén-Heiniön yksityinen tekninen kokoelma. Hän laittoi kokoelmansa esille liikkeensä yhteyteen vuonna 1883. Vuodesta 1915 lähtien Holmstén-Heiniön Tampereen Käsityö- ja tehdasyhdistykselle lahjoittama kokoelma oli esillä yhdistyksen toimitiloissa. Vuonna 1949 perustetun museon alkuvuosina kokoelmien keruussa painottuivat tekniset keksinnöt sekä teollisuuden voima- ja työstökoneet. Teknillinen museo toimi Frenckellin pannuhuoneessa vuodesta 1958 lähtien.


title: Tampereen teknillinen museo

text: Tampereen kunnallinen museotoimi perustettiin vuonna 1969, Teknillinen museo tuli sen alaisuuteen. Toiminnan pääpaino siirtyi koneistuksesta ja tuotantoprosessin kuvaamisesta tuotteeseen. Museo oli vuodesta 1971 lähtien Itsenäisyydenkadulla. Museo paloi vuonna 1989, ja palossa tuhoutui paljon esineistöä.


title: Saturday Night Theatre

text: Saturday Night Theatre oli BBC:n esittämä brittiläinen radiokuunnelmasarja, jota esitettiin 1943–1996. Sarjassa esitettyt kuunnelmat edustivat kaikkia lajityyppejä, ja joukossa oli sekä alkuperäiskäsikirjoituksia että aikaisempien teosten dramatisointeja. Sarjan ensimmäisen kuunnelman lähetti BBC Home Service 3. huhtikuuta 1943, ja tuolloin esitettiin Dorothy L. Sayersin teokseen pohjautuva "The Man With No Face". Viimeinen kuunnelma lähetettiin 29. kesäkuuta 1996.


title: Saturday Night Theatre

text: Yksittäisistä kirjailijoista eniten kuunnelmia kuultiin J. B. Priestlyltä, jonka töitä esitettiin kaikkiaan 33 kertaa. Useita kuunnelmia tehtiin myös muun muassa Edgar Wallacen, Agatha Christien, J. M. Barrien, W. Somerset Maughamin, P. G. Wodehousen ja Nevil Shuten teosten pohjalta.


title: Saturday Night Theatre

text: Suurin osa kuunnelmista oli kestoltaan 90 minuuttia, ja kaikkiaan lähetyksiä oli 2 620. Näistä tehtyjä taltiointeja BBC:n arkistosta löytyy virallisesti 235 kappaletta.


title: Kuningas Williamin saari

text: Kuningas Williamin saari, aiemmin Kuningas Williamin maa, Kuningas Vilhelmin maa () on saari pohjoisessa Kanadassa, Nunavutissa, Kitikmeotin alueella. Saaren pinta-ala on noin 13 111 km², se on 61. suurin saari maailmassa ja 15. suurin Kanadassa. Saarella on 1 064 asukasta, jotka kaikki asuvat saaren ainoassa kylässä, Gjoa Havenissa.


title: Kuningas Williamin saari

text: Saaren itäpuolella sijaitsevat James Rossin salmi, Raensalmi ja Boothian niemimaa, lännessä Victoriansalmi ja Victoriansaari, etelässä Simpsoninsalmi, Toddinsaari ja Adelaiden niemimaa ja lounaispuolella Queen Maud Gulf.


title: Kuningas Williamin saari

text: Saaren pinnanmuodot ovat pohjoisessa Victory Point, lännessä Gore Point, Point Le Vesconte, Erebus Bay ja Terror Bay, etelässä Douglas Bay, Booth Point, ja Gjoa Havenin kylä.


title: Kuningas Williamin saari

text: Inuiitit ovat asuneet saarella sukupolvien ajan. Tutkimusmatkailija John Ross saapui saarelle vuonna 1830. Hän luuli aluetta niemimaaksi ja nimesi sen Britannian kuninkaan Vilhelm IV mukaan. Lukuisat tutkimusmatkailijat etsiessään luoteisväylää ovat leiriytyneet saarelle talven ajaksi. John Franklinin retkikunnan laivat juuttuivat jäihin saaren luoteispuolella. Tämän seurauksena miehistö hylkäsi laivat ja he yrittivät kävellen päästä mantereelle, mutta suurin osa miehistä menehtyi matkalla. Kaksi retkikunnan miehistä on haudattu Hall Pointiin saaren etelärannikolle. Saari tunnetaan myös suuresta tundrakaribukannastaan, joka viettää saarella kesäkauden, ja joka muuttaa takaisin mantereelle syksyllä. Ilmaston lämpenemisestä johtuen saarelle on muuttanut uusia eläinlajeja. Saarella on tavattu vuoden 2005 jälkeen ensimmäistä kertaa harmaakarhuja ja ahmoja.


title: Kuningas Williamin saari

text: Vuonna 1903 tutkimusmatkailija Roald Amundsen oli etsimässä luoteisväylää, mutta talven tullen hän leiriytyi saaren eteläpuolella sijaitsevassa luonnon muovaamassa satamassa, joka nykyisin tunnetaan Gjoa Havenina. Hän vietti alueella kaikkiaan kaksi talvea ja oppi paikaillisilta inuiiteilta arktisen selviytymisen keinoja, jotka osoittautuivat elintärkeiksi hänen myöhemmin suorittamallaan etelämantereen valloituksella. Amundsen vietti alueella kaikkiaan 22 kuukautta.


title: Mies hevosena

text: Mies hevosena on ("A Man Called Horse") on 1970 valmistunut yhdysvaltalainen myöhäiswestern, jonka pääosassa nähdään Richard Harris Elliot Silversteinin ohjauksessa.


title: Mies hevosena

text: Elokuva herätti ilmestyessään kohua elokuvan sisältämien kidutuspitoisten initiaatioriittien takia.


title: Mies hevosena

text: Englantilainen lordi (Harris) joutuu sioux-intiaanien vangiksi, ja nämä kohtelevat häntä kuin hevosta. Hän opettelee näiden kielen ja kulttuurin ja muuttuu muutenkin yhteisön jäseneksi.


title: Amarcord

text: Amarcord on Federico Fellinin ohjaama osin omaelämäkerrallinen elokuva vuodelta 1973. Kirpeän komediallinen filmi kertoo värikkään henkilögallerian vaiheista Fellinin kotikaupunkia Riminiä muistuttavassa kuvitteellisessa Borgossa 1930-luvun fasistisessa Italiassa. "Amarcord" ("a m'arcòrd") on romagnolinkielinen ilmaus lauseelle "Minä muistan".


title: Amarcord

text: "Amarcord" voitti parhaan ulkomaisen Oscarin 1974. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi "Amarcordin" kaikkien aikojen sadan parhaan komedian listalle.


title: Nitrosyylirikkihappo

text: Nitrosyylirikkihappo (NOHSO) on rikkihapon johdannainen. Ainetta muodostuu sivutuotteena valmistettaessa rikkihappoa lyijykammioprosessin avulla.


title: Nitrosyylirikkihappo

text: Nitrosyylirikkihappoa käytetään usein rikkihappoliuoksena. Yhdiste on vahvasti hapettava ja saattaa reagoida hyvin voimakkaasti emästen ja hapettuvien orgaanisten yhdisteiden kanssa. Nitrosyylirikkihappo syövyttää metalleja vapauttaen vetykaasua. Joutuessaan kosketuksiin veden kanssa yhdiste hydrolysoituu rikkihapoksi ja typpihapokkeeksi.


title: Nitrosyylirikkihappo

text: Nitrosyylirikkihappoa voidaan pitää happoanhydridinä. Sitä voidaan valmistaa rikkihaposta ja typpihapokkeesta tai rikkihapokkeesta ja typpihaposta. Kummassakin tapauksessa reaktio tulee suorittaa vedettömissä olosuhteissa, koska yhdiste hajoaa hyvin nopeasti joutuessaan kosketuksiin veden kanssa.


title: Nitrosyylirikkihappo

text: Valmistettaessa rikkihappoa lyijykammioprosessilla katalyyttinä käytettävä typpidioksidi voi reagoida veden ja rikkidioksidin kanssa muodostaen nitrosyylirikkihappoa ja typpihapoketta. Syntynyt yhdiste kiteytyy kellanvalkoisina rombisina kiteinä.


title: Nitrosyylirikkihappo

text: Nitrosyylirikkihappoa käytetään valmistettaessa atsoväriaineita. Erityisesti yhdistettä käytetään, kun väriainesynteesissä käytettävä amiini on vain heikosti emäksinen. Atsoyhdisteiden synteesissä voidaan käyttää valmista nitrosyylirikkihappoa tai liuottaa natriumnitriittiä rikkihappoon, jolloin muodostaa nitrosyylirikkihappoa.


title: Bobby Vinton (vuoden 1978 albumi)

text: Bobby Vinton on Bobby Vintonin vuonna 1978 julkaistu kokoelmalevy.


Bobby Vinton Sings the Golden Decade of Love on kahden LP-levyn kokoelma Bobby Vintonlta, joka julkaistiin 1975. Albumilista - Billboard (North America)


The Many Moods of Bobby Vinton: Bobby Vinton...in Love on kokoelma-albumi Bobby Vintonilta.


title: The Many Moods of Bobby Vinton

text: The Many Moods of Bobby Vinton on kahden LP-levyn kokoelma Bobby Vintonilta joka julkaistiin 1974.


title: AGI

text: Alliance Graphique Internationale (AGI) on maailman johtavien graafisten taiteilijoiden ja suunnittelijoiden järjestö. Siihen kuuluu noin 350 jäsentä 27 maasta.


title: AGI

text: AGI:n perustivat 1951 kaksi sveitsiläistä ja kolme ranskalaista graafikkoa, jotka halusivat yhteistoiminnan vakiinnutetuksi viralliseen muotoon. Alliance Graphique Internationale rekisteröitiin vuonna 1952 Pariisissa ja siihen liittyi 65 jäsentä. AGI piti ensimmäisen näyttelynsä Pariisissa 1955. Vuonna 1969 AGI toimipaikaksi tuli Zürich. Järjestön tärkeimpiä tapahtumia ovat joka vuosi eri maassa järjestettävät vuosikokoukset.


title: AGI

text: Järjestössä on neljä suomalaista jäsentä, Tapani Aartomaa, Kari Piippo, Kyösti Varis ja Jukka Veistola.


title: Willi Heeks

text: Willi Heeks (13. helmikuuta 1922 – 13. elokuuta 1996) oli saksalainen F1-kuljettaja. Hän osallistui kahteen F1-osakilpailuun kausina 1952–1953. Hän keskeytti molemmissa, eikä saavuttanut pisteitä. Hän ajoi talleissa AFM ja Veritas.


title: Theo Helfrich

text: Theo Helfrich (13. toukokuuta 1913 – 29. huhtikuuta 1978) oli saksalainen F1-kuljettaja. Hän osallistui kolmeen F1-osakilpailuun kausilla 1952–1954, aina samalla radalla, Saksan GP:ssä. Hän oli parhaimmillaan 12. Saksan GP:ssä 1953. Hän ajoi talleissa Klenk ja Veritas.


title: Brian Gionta

text: Brian Joseph Gionta (s. 18. tammikuuta 1979 Rochester, New York, Yhdysvallat) on yhdysvaltalainen jääkiekkoilija, pelipaikaltaan oikea laitahyökkääjä. Gionta edustaa NHL-joukkue Boston Bruinsia.


title: Brian Gionta

text: Gionta pelasi kaudet 1997–2001 Bostonin yliopiston joukkueessa NCAA:n Hockey East -sarjassa. Heti ensimmäisellä kaudellaan hänet valittiin Hockey Eastin vuoden tulokkaaksi, ja hän oli sarjan kakkostähdistössä sekä NCAA:n yhdysvaltalaispelaajien kakkostähdistössä. New Jersey Devils varasi Giontan vuoden 1998 vuorolla 82.


title: Brian Gionta

text: Gionta jatkoi hyviä otteitaan yliopistosarjassa ensimmäisen kautensakin jälkeen. Hänet valittiin keväällä 1999, 2000 ja 2001 Hockey Eastin tähdistöön ja NCAA:n yhdysvaltalaispelaajien tähdistökentälliseen. Viimeisenä kautenaan hänet valittiin Hockey Eastin vuoden pelaajaksi.


title: Brian Gionta

text: Gionta pelasi ensimmäisen kerran ammattilaiskaukaloissa kaudella 2001–2002, jolloin hän edusti sekä New Jerseytä sekä AHL:ssa pelaavaa farmijoukkuetta Albany River Ratsia. Gionta oli voittamassa Stanley Cupia Devilsin kanssa kaudella 2002–2003. NHL:n työsulkukaudella Gionta pelasi loppukauden Albanyssä. Hän oli aiemmin tehnyt myös sopimuksen Saksan DEL-liigassa pelaavan Iserlohn Roostersin kanssa, mutta päätti palata vaimonsa raskauden takia palata kotimaahansa pelaamatta peliäkään Saksassa.


title: Brian Gionta

text: Kaudella 2005–2006 Gionta rikkoi Pat Verbeekin kaudella 1987–1988 tekemän seuraennätyksen. Gionta teki kauden viimeisessä pelissä kaksi maalia ja ohitti Verbeekin hallussa olleen vanhan maaliennätyksen. Gionta teki kauden aikana 48 maalia ja yhteensä 89 pistettä. Gionta oli myös New Jerseyn paras pistemies. Hän teki jatkosopimuksen vasta juuri ennen kauden 2006–2007 alkua lokakuussa 2006. Giontan uusi sopimus New Jerseyn kanssa oli kolmivuotinen, ja arvoltaan neljä miljoonaa dollaria vuodessa.


title: Brian Gionta

text: Gionta ei yltänyt aivan samoihin tehoihin ennätyskautensa jälkeen. Kaudella 2008–2009 hän teki 60 pistettä ja ylsi viidennen kerran perättäin 20 vähintään 20 maaliin. Kauden jälkeen Gionta siirtyi Montreal Canadiensiin, jonka kanssa teki viiden vuoden sopimuksen, jonka yhteisarvo on 20 miljoonaa dollaria.


title: Brian Gionta

text: Gionta voitti nuorten MM-kilpailujen 1999 pistepörssin. Hän teki kuudessa ottelussa pisteet 6+5. Yhdysvallat jäi turnauksessa kuitenkin vasta kahdeksanneksi, mutta Gionta valittiin myös turnauksen tähdistökentälliseen.


title: Brian Gionta

text: Gionta on edustanut Yhdysvaltoja kolmesti MM-kisoissa. Hän on ollut Yhdysvaltojen joukkueessa vuosina 2000, 2001 ja 2005. Torinossa Gionta oli myös Yhdysvaltain olympiajoukkueessa.


title: Brian Gionta

text: Brian on Sam ja Penny Giontan keskimmäinen lapsi. Hänen nuorempi veljensä Stephen Gionta edustaa New Jersey Devilsiä. Brianilla on vaimonsa Harvestin kanssa kaksi lasta, poika Adam ja tytär Leah.


title: Aleksandra Wozniak

text: Aleksandra Wozniak (s. 7. syyskuuta 1987 Montreal) on kanadalainen tennispelaaja. Hän on parhaimmillaan sijoittunut WTA-maailmanlistalla sijalle 21. Hän on voittanut yhden WTA-kaksinpeliturnauksen. Parhaana saavutuksenaan Grand Slam -turnauksissa hän eteni Ranskan avoimissa 2009 neljännelle kierrokselle.


title: Aleksandra Wozniak

text: Wozniak eteni ensimmäisen kerran Grand Slam -turnauksen kolmannelle kierrokselle Ranskan avoimissa 2008. Ensimmäisellä kierroksella hän voitti Sybille Bammerin ja toisella kierroksella Akgul Amanmuradovan mutta hävisi kolmannella kierroksella Vera Zvonarjovalle.


title: Aleksandra Wozniak

text: Wozniak voitti ensimmäisen WTA-turnauksensa Stanfordissa 2008. Hän pääsi turnaukseen mukaan karsintojen kautta. Välierissä hän voitti Serena Williamsin, joka tosin joutui luovuttamaan ottelun ollessa tilanteessa 6–2, 3–1. Loppuottelussa hän voitti Marion Bartolin lukemin 7–5, 6–3.


title: Aleksandra Wozniak

text: Ranskan avoimissa 2009 Wozniak eteni neljännelle kierrokselle. Kolmella ensimmäisellä kierroksella hän voitti Monica Niculescun, Petra Martićin ja Lourdes Domínguez Linon. Neljännellä kierroksella hän hävisi turnauksen toiseksi sijoitetulle Serena Williamsille lukemin 1–6, 2–6. Yhdysvaltain avoimissa 2009 hän voitti Laura Granvillen luvuin 6–1, 7–6(7) ja 17:nneksi sijoitetun Amélie Mauresmon luvuin 6–4, 6–0 mutta hävisi kolmannella kierroksella kymmenenneksi sijoitetulle Flavia Pennettalle lukemin 1–6, 1–6.


title: The Bobby Vinton Treasury

text: The Bobby Vinton Treasury on vuonna 1973 julkaistu kuuden LP-levyn kokoelma Bobby Vintonilta.


title: Anna Sam

text: Anna Sam (s. 1980) on ranskalainen, joka työskenteli ennen marketinkassana. Hän sai julkisuutta 2008 ilmestyneellä työstään kertovalla kirjalla "Les tribulations d'une caissière" ('kassaneidin kärsimykset').


title: Anna Sam

text: Sam on koulutukseltaan kirjallisuustieteen maisteri, mutta ei saanut koulutusta vastaavaa työtä ja työskenteli siksi kahdeksan vuotta Rennesissä supermarketin kassassa. Hän alkoi pitää blogia, joka sai valtavan suosion ja siksi hän kokosi tekstejään kirjaksi. Ensimmäisen kirjansa jälkeen hän julkaisi sille jatkon "Consels d'amie à la clientéle" (2009, 'ystävän neuvoja asiakkaille'). Kirjasta on tehty sarjakuva, elokuva on tekeillä, ja myös oopperaa on esitetty. Kirjaa on myyty Ranskassa yli 100 000 kappaletta ja naapurimaissakin kymmeniätuhansia. Se on käännetty 17 kielelle.


title: Anna Sam

text: Anna Sam on sittemmin lopettanut kassatyöskentelyn. Häntä on houkuteltu politiikkaan ja ammattiyhdistystoimintaan, mutta hän työskentelee konsulttina elintarvikeliikkeille ja kassakoneita valmistavalle yritykselle Wincor Nixdorf.


title: Iașin pogromi

text: Iașin pogromi oli Romanian hallituksen Iașin kaupungissa käynnistämä pogromi, jonka tarkoitus oli poistaa kaupungin juutalaisväestö. Toimenpide oli osa Romanian johdon laatimaa ohjelmaa juutalaisten eliminoimiseksi Bessarabiassa, Bukovinassa ja Moldaviassa.


title: Iașin pogromi

text: Pogromi käynnistyi 27. kesäkuuta 1941, kun Romanian diktaattori Ion Antonescu antoi virallisen käskyn puhelimitse Iașin varuskunnan komentajalle Konstantin Lupulle. Komentajaa käskettiin ryhtymään toimiin ”Iașin puhdistamiseksi juutalaisasutuksesta”. Kesäkuun 28.–29. päivän välisenä yönä armeija, poliisi ja santarmiyksiköt suorittivat pidätyksiä ja teloituksia. Samana yönä Antonescu vahvisti evakuointikäskynsä.


title: Iașin pogromi

text: Arviot puhdistuksissa murhattujen Iașin juutalaisten määrästä vaihtelevat. Juutalaisia ammuttiin kaupungissa tuhatmäärin. Lisäksi heitä lähetettiin kuolemanjunissa tuhoamis- ja keskitysleireille. Usein suurin osa kuljetusvaunuihin pakatuista oli kuollut jo ennen junan saapumista perille. Kaupungissa olleiden saksalaisdiplomaattien mukaan uhreja oli ainakin 4 000. Virallisen Romanian salainen poliisi "Serviciul Secret de Informatii" (SSI) arvioi määräksi 13 266 juutalaista raportissaan 23. heinäkuuta 1943. Elokuussa vuotta aiemmin armeijan työpalvelu ilmoitti, ettei se kyennyt löytämään 13 868 Iașin juutalaista. Oman sodanjälkeisen väestölaskentansa mukaan juutalaisväestö ilmoitti uhreja olleen peräti 14 850.


title: Elisenvaaran koulu ja lukio

text: Elisenvaaran lukio ja Elisenvaaran koulu (syksystä 2018 Elisenvaaran yhtenäiskoulun Elisenvaaran yksikkö) ovat Pöytyän kunnassa, entisen Karinaisten kunnan Kyrön asemanseudulla yhteisessä koulutalossa toimivat koulut. Yläkoulun rehtori on Mika Virtanen (2016), Elisenvaaran lukion rehtori on Outi Jalonen (2016).


title: Elisenvaaran koulu ja lukio

text: Syksyllä 2018 "Elisenvaaran koulusta" tuli 1.8.2018 toimintansa aloittaneen "Elisenvaaran yhtenäiskoulun" Elisenvaaran yksikkö, kun Pöytyän kunnan koululaitoksen uudistuksessa siihenastiset Elisenvaaran koulu, Kyrön koulu, Heikinsuon koulu ja Kaulanperän koulu yhdistettiin Elisenvaaran yhtenäiskouluksi, joka syksystä 2018 toimi väiaikaisesti Elisenvaaran, Kyrön, Kaulanperän ja Heikinsuon yksiköissä. Syksyllä 2018 uusien pysyvien tilojen suunnittelu yhtenäiskoululle oli käynnissä ja niihin odotettiin päästävän syksyllä 2021.


title: Elisenvaaran koulu ja lukio

text: Elisenvaaran koulun ja Elisenvaaran lukion edeltäjä Elisenvaaran yhteiskoulu aloitti toimintansa Kurkijoella Laatokan Karjalassa, josta se joutui muuttamaan sodan takia. Valtaosa evakkoon joutuneista kurkijokelaisista asutettiin Loimaan ympäristöön.


title: Elisenvaaran koulu ja lukio

text: Ennen peruskoulu-uudistusta koulu oli yksityinen oppikoulu, jota piti yllä Karinaisten kunta, koululla oli myös kannatusyhdistys.


title: Elisenvaaran koulu ja lukio

text: Elisenvaaran yhteiskoulu aloitti toimintansa 1. syyskuuta 1927 Karjalassa Kurkijoen kunnan Elisenvaaran asemanseudulla. Oma koulutalo valmistui 1930 ja ensimmäiset ylioppilaat valmistuivat 1935. Koulu lakkautettiin 1940 talvisodan sytyttyä, mutta perustettiin uudelleen Elisenvaaraan 1942. Vuonna 1944 se siirrettiin Suolahden kauppalaan. 1948 koulu aloitti toimintansa neljännen kerran, nyt Karinaisten kunnan Kyrön asemanseudulla. Elisenvaaran yhteiskoulussa koulunsa käyneen toimittaja Hannu Taanilan mukaan koulun omistajien toivomus oli, että ""junan vihellys täytyy kuulua tulevaan Elisenvaaran yhteiskouluun"". Kyrössä koulu 1950 laajeni uudelleen 8-luokkaiseksi yliopistoon johtavaksi oppikouluksi. Vuonna 1955 koulu muuttui keskikoulun osalta kaksoiskouluksi ja kunnallistettiin 1969, jolloin keskikoulun nimeksi tuli Karinaisten-Auran kunnallinen keskikoulu ja lukiosta tuli Elisenvaaran yhteislukio. Vuonna 1971 koulun nimi muuttui Karinaisten-Auran-Pöytyän kunnalliseksi keskikouluksi, kun osa Pöytyää liitettiin koulupiiriin. Vuosina 1971–1976 koulu toimi Auranlaakson kunnallisena keskikouluna, lukion nimi oli Elisenvaaran lukio. 1976 keskikoulusta tuli Kyrönseudun peruskoulun yläaste ja 1998 nimi muutettiin Elisenvaaran kouluksi. Karinaisten ja Pöytyän kuntaliitoksen seurauksena koulun sijaintikunta on ollut Pöytyä vuodesta 2005.


title: Elisenvaaran koulu ja lukio

text: Koulun tunnettuihin oppilaisiin kuuluvat muiden muassa toimittaja Hannu Taanila ja taiteilija Heljä Liukko-Sundström. Koulussa opettajina toimineisiin kuuluu muiden muassa kirjallisuudentutkija Esko Ervasti


title: Tšekin naisten koripallomaajoukkue

text: Tšekin naisten koripallomaajoukkue edustaa Tšekkiä koripallon naisten maajoukkuekilpailuissa. Sitä hallinnoi Tšekin koripalloliitto.


title: Tšekin naisten koripallomaajoukkue

text: Tšekin maajoukkue esiintyi arvokilpailujen lopputurnauksessa ensimmäisen kerran emännöidessään EM-kilpailuja 1995. Se kärsi tuolloin puolivälierässä tappion Slovakialle. Kreikan EM-kilpailuissa 2003 joukkue voitti alkulohkonsa ja puolivälieräottelussa Belgian. Välierässä se kukisti Puolan 74–66, mutta hävisi loppuottelussa Venäjälle 56–59 saaden hopeaa. Turkin EM-kilpailuissa 2005 Tšekki voitti mestaruuden. Voitettuaan alkulohkonsa se kukisti puolivälierässä Turkin ja välierässä Espanjan. Ankarassa pelatussa loppuottelussa Tšekki voitti Venäjän 72–70. Puolan kisoissa 2011 Tšekki sijoittui neljänneksi: se hävisi välierässä Venäjälle ja pronssiottelussa Ranskalle.


title: Tšekin naisten koripallomaajoukkue

text: Olympialaisten koripalloturnauksessa Tšekki esiintyi ensimmäisen kerran Ateenassa 2004, jossa se hävisi puolivälieräottelussa Venäjälle. MM-kilpailuissa joukkue esiintyi ensimmäisen kerran Brasiliassa 2006 kärsien puolivälieräottelussa tappion Brasilialle. Kotimaassaan pelatuissa MM-kilpailuissa 2010 Tšekki sai hopeaa. Sijoituttuaan jatkolohkossaan kolmanneksi se kukisti puolivälieräottelussa Australian. Välierässä Tšekki voitti Valko-Venäjän 81–77, mutta hävisi loppuottelussa Yhdysvalloille 69–89.


title: Crazy Nights Tour

text: Crazy Nights Tour on Kiss-yhtyeen kuudestoista kiertue. Kiertue promotoi yhtyeen vuonna 1987 julkaistua "Crazy Nights" -albumia. Kiertueella yhtye konsertoi myös Japanissa ensimmäistä kertaa sitten vuoden 1977 Alive II Tour -kiertueen. Kiertueelta on olemassa myös kuvamateriaalia. Yhtye vieraili kiertueen aikana myös Suomessa 19. syyskuuta 1988 Helsingin jäähallissa. Kerta oli myös viimeinen, kun yhtye esiintyi maskeitta Suomessa.


title: Crazy Nights Tour

text: Crazy Nights Tourilta on kuvamateriaalia Kissology Dvd sarjassa Philadelphia Spectrumin keikalta ja Tokion Budokanista.


title: Sateenkaaren taa

text: Sateenkaaren taa on Alwari Tuohitorven ensimmäinen studioalbumi. Albumin julkaisi EMI vuonna 1974.


title: Sateenkaaren taa

text: Kaikki kappaleet säveltänyt ja sovittanut Seppo Alajoki, ellei toisin mainittu.


title: Russell Means

text: Russell Charles Means tai Oyate Wacinyapin (10. marraskuuta 1939 Wanblee, Pine Ridgen reservaatti, Etelä-Dakota – 22. lokakuuta 2012 Porcupine, Etelä-Dakota) oli yhdysvaltalainen poliitikko, kirjailija ja intiaaniaktivisti. Hän toimi American Indian Movement -järjestön (AIM) johtajana 1970-luvulla. Russell Means otti osaa useisiin AIM:n järjestämiin valtauksiin: Alcatrazissa vuonna 1969, Mount Rushmoressa vuonna 1970 ja Wounded Kneessä vuonna 1973. Hän oli etniseltä taustaltaan lakota.


title: Russell Means

text: Poliittisen aktivismin ohella Means näytteli useissa elokuvissa, kuten "Viimeinen mohikaani" (1992) ja "Syntyneet tappajiksi" (1994). Hän toimi ääninäyttelijänä Disneyn "Pocahontasissa" (1995).


title: Russell Means

text: Russell Means kirjoitti omaelämäkerrallisen "Where White Men Fear to Tread" -teoksen (1997). Andy Warhol maalasi Meansista useita muotokuvia osana intiaaneja kuvaavaa "American Indian Series" -sarjaansa vuonna 1976.


title: Russell Means

text: Means kuoli 72-vuotiaana lokakuussa 2012.


title: Marcus Berg

text: Marcus Berg (s. 17. elokuuta 1986 Torsbyn kunta, Ruotsi) on ruotsalainen jalkapalloilija, pelipaikaltaan hyökkääjä. Berg edustaa arabiemiirikuntalaista Al Ain FC:a.


title: Marcus Berg

text: Berg on tunnettu hänen ensimmäisestä kosketuksesta palloon sekä ampumisesta vasemmalla ja niin ikään oikealla jalalla.


title: Marcus Berg

text: Berg aloitti junioriuransa seurassa Torsby IF. Junioriuransa jälkeen Berg suuntasi IFK Göteborg -joukkueeseen. Hän pelasi seurassa kaudella 2004–2005 tehden 14 pelissä kolme maalia. Seuraavalla kaudella hän teki 16 ottelussa neljä maalia.


title: Marcus Berg

text: Kaudella 2006–2007 Berg johdatti Göteborgin Ruotsin mestaruuteen voittaen maalipörssin yhdessä Razak Omotoyossin kanssa 17 maalillaan vain 14 pelissä. Hän jatkoi IFK Göteborgissa vuoden 2007 kesään asti. Samassa seurassa pelasi myös Marcuksen veli, Jonatan.


title: Marcus Berg

text: 10. elokuuta 2007 hollantilainen FC Groningen sopi Bergin kanssa 2,5 miljoonan punnan sopimuksen korvaamaan AFC Ajaxiin lähtenyttä Luis Suárezia. Berg pelasi hyvän debyytin Hollannissa. Vaikka hän ei ollut kaudella 2007–2008 Eredivisien paras maalintekijä 18 osumallaan, Berg johdatti FC Groningenin seitsemännelle sijalle.


title: Marcus Berg

text: Kaudella 2008–2009 Berg teki yhteensä 17 maalia ollen Eredivisien kolmanneksi paras maalintekijä. Joulukuussa pelatussa ottelussa Roda JC:ta vastaan Berg teki neljä maalia.


title: Marcus Berg

text: 17. heinäkuuta 2009 Hamburger SV varmisti Bergin kirjoittaneen viiden vuoden sopimuksen seuran kanssa. Berg kävi HSV-pestinsä aikana yhden kauden lainapestillä Eredivisiessä PSV:ssä.


title: Marcus Berg

text: HSV:stä Berg siirtyi Kreikan Superliigan Panathinaikosiin. Kreikan pääsarjassa Berg iski 65 maalia 98 ottelussa ja playoffs-vaiheessa 8 maalia 17 ottelussa.


title: Marcus Berg

text:
Kesäkuussa 2017 ilmoitettiin, että Bergin seuraava suunta oli Arabiemiraatteihin ja Al Ain.
Berg teki debyyttinsä Ruotsin alle 21-vuotiaiden joukkueessa Irlantia vastaan 28. helmikuuta 2006. Hänet valittiin edustamaan Ruotsia alle 21-vuotiaiden EM-kilpailuissa vuonna 2009. Hän teki Ruotsin avausottelussa Valko-Venäjää vastaan kolme maalia eli hattutempun. Lisäksi hän teki Serbiaa ja Englantia vastaan kaksi maalia. Ruotsi putosi puolivälierässä Englantia vastaan, mutta Berg valittiin turnauksen pelaajaksi ja hän oli myös paras maalintekijä seitsemällä maalillaan.


title: Marcus Berg

text: Berg on edustanut Ruotsin maajoukkuetta vuoden . Ensimmäisen maalinsa hän teki ottelussa Maltaa vastaan 10. kesäkuuta 2009.


title: Marcus Berg

text: IFK Göteborg


title: Marcus Berg

text: Henkilökohtaiset


title: Albulan rautatie

text: Albulan rautatie () on osa sveitsiläisen Rhätische Bahn -rautatieyhtiön (RhB) rataverkkoa. Rataosuuden pituus on 62 kilometriä. Radan toinen pää on Thusisissa, toinen St. Moritzissa. Rata seuraa suuren osan matkaa Albula-joen reunamia. Albula-solan rata alittaa Albula-tunnelin kautta. Albulan rautatie on otettu käyttöön vuonna 1903.


title: Albulan rautatie

text: Albulan rautatie on osa Unescon maailmanperintökohdetta, joka koostuu Albulan ja Berninan rautateistä. .


title: Albulan rautatie

text: Radalla on henkilö-, tavara- ja autojunaliikennettä.


title: Aleksandr Dedjuško

text: Aleksandr Victorovitš Dedjuško (, , s. 20. toukokuuta 1962 Vaukavysk – 3. marraskuuta 2007 Petuški) oli valkovenäläis-venäläinen näyttelijä. Hän näytteli useissa sotadraamoissa ja kilpaili Venäjän "Dancing with the Stars" -sarjassa. Dedjuško, hänen vaimonsa ja poikansa kuolivat auto-onnettomuudessa 2007.


title: Vanhempieni romaani

text: Vanhempieni romaani on Arvid Järnefeltin teos, jonka ensimmäinen osa ilmestyi 1928, toinen 1929 ja kolmas 1930. Se oli hänen viimeinen romaaninsa ja myös hänen teoksistaan laajin.


title: Vanhempieni romaani

text: Järnefelt aloittaa kertomuksen 1840-luvun Venäjältä Pietarista vanhempiensa Elisabethin ja Alexanderin, venäläisen vapaaherrattaren Elisabeth Clodt von Jürgensburgin ja suomalaisen upseerin August Alexander Järnefeltin, nuoruudesta ja avioliiton solmimisesta, ja siitä, kuinka perhe muuttaa Suomeen. Tarina on puettu kaunokirjalliseen muotoon, vaikka pohjalla ovat Järnefeltin äidin Elisabethin muistelmat ja valokuvat. Kertomus on ajallisesti ja kehityksellisesti hyvin pitkä, muutokset niin maailmanhistoriallisesti kuin myös yksilöiden kohdalla ovat suuria. Venäläinen aatelisneito ottaa uuden kotimaan ja sen kielen omakseen.


title: Vanhempieni romaani

text: Tarinaan nivoutuvat Suomen kultakauden kulttuuripersoonat Minna Canthista Juhani Ahoon, ja oman perheenkin lapsista tuli osa silloista kulttuurielämää: Kasperista kriitikko ja taidemaalari, Arvidista tuli kirjailija, Eerosta taidemaalari ja Armaasta säveltäjä. Aino Järnefelt avioitui Jean Sibeliuksen kanssa ja kuuluu sitä kautta samaan kulttuurin piiriin. Perheen isä olisi toivonut pojistaan virkamiehiä, äiti taas kannusti luovuutta. Leo Tolstoi vaikutti leskeksi jääneen äidin, Elisabethin, elämään voimakkaasti, ja sittemmin hänen kauttaan Arvid omaksui näkemykset ja toteutti niitä omassa elämässään.


title: Vanhempieni romaani

text: Nimestään huolimatta teos itse asiassa kuvaa keskeisimmin kirjailijan äitiä, vapaaherratar Elisabet Clodt von Jürgensburgia, joka nousi merkittäväksi tolstoilaisena ajattelijana ja kirjallis-kulttuuripoliittisen salongin johtajana. Se kertoo myös äidin ja pojan lämpimästä suhteesta. Kirja on kirjoitettu äidin kertomuksena minä-muodossa.


title: Vanhempieni romaani

text: Romaania on esitetty näytelmäksi muokattuna, ja se on käännetty usealle kielelle.


title: Katie White

text: Katie Rebecca White (s. 1983 Lowton, Iso-Britannia) on The Ting Tingsin laulaja-kitaristi. White kasvoi maatilalla Lowtonissa, isänsä David Whiten, äitinsä Lynnen ja siskonsa Helenan kanssa. Katie perusti TKO-total knock out -tyttötrion ystäviensä Joanna Leetonin ja Emma Lallyn kanssa. Myöhemmin TKO:lle lauluja tehnyt Jules De Martino ja Katie White perustivat The Ting Tingsin.


title: Lord Haw-Haw

text: Lord Haw-Haw on nimi, jota käytetään useasta henkilöstä, jotka kuuluttivat saksalaisen Reichsrundfunkin Britanniaan suunnattua "Germany Calling" -propagandalähetystä toisen maailmansodan aikana. Yleensä sillä kuitenkin tarkoitetaan William Joycea.


title: Lord Haw-Haw

text: Nimeä käytti ensimmäisen kerran Jonah Barrington Daily Express -lehdessä 14. syyskuuta ja toistamiseen 18. syyskuuta 1939. On epäselvää, ketä henkilöä sillä alkujaan tarkoitettiin. Oletettavasti sillä viitattiin yhtenä kuuluttajana toimineeseen Norman Baillie-Stewartiin ja hänen aristokraattiseen Oxfordin aksenttiinsa. Baillie-Stewart kertoo kuitenkin omaelämäkerrassaan alkuperäisen Lord Haw-Haw'n olleen Wolff Mittler. Tunnetuin nimen kantajista on kuitenkin William Joyce, joka palkattiin toimittajaksi ja kuuluttajaksi 18. syyskuuta 1939, ja johon Joseph Goebbels 5. tammikuuta 1940 alkaen viittaa päiväkirjoissaan Lord Haw-Haw'na. William Joyce paljasti henkilöllisyytensä radiolähetyksessä 3. huhtikuuta 1941, tosin esimerkiksi BBC oli jo varmuudella tunnistanut Joycen 2. elokuuta 1940.


title: Lord Haw-Haw

text:
Lord Haw-Haw'n radiolähetysten kuulijamäärät olivat suurimmillaan niin sanotun valesodan aikana syyskuusta 1939 huhtikuuhun 1940. Alkuvuonna 1940 BBC arvioi, että kuusi miljoonaa kuulijaa kuunteli lähetyksiä vähintään joka toinen päivä, ja 18 miljoonaa kuunteli satunnaisesti. Samaan aikaan BBC:n omilla uutisilla oli 23 miljoonaa säännöllistä kuulijaa.
Syy suuriin kuuntelijamääriin – pahennusta herättävästä esitystavasta huolimatta – oli ohjelmasta saatu, usein ensimmäinen tieto kaatuneiden nimistä.


title: Talolan seisake

text: Talolan seisake (ratakm 154+300) oli rautatieliikennepaikka entisen Halikon kunnan Talolan kylässä. Talola kuului VR:n aikatauluun jo vuonna 1932. Henkilöliikenne lakkasi seisakkeelta 1953 ja seisake lakkautettiin virallisesti vuoden 1954 alussa. Vuonna 1989 tehty Pitkäkaaren oikaisu muutti rantaradan kulkua niin, ettei se enää kulje edes Talolan kautta.


title: Talolan seisake

text: Hieman laajennettu ratavartijan talo on edelleen pystyssä ja sen lähellä oli vielä 1980-luvun lopussa valo- ja äänivaroituslaitos.


title: Häntälän seisake

text: Häntälän seisake oli rautatieliikennepaikka entisen Halikon kunnan Häntälän kylässä. Seisake oli käytössä vuosien 1946 ja 1954 välisenä aikana. 1989 toteutetun rantaradan oikaisun myötä rautatie ei kulje enää seisakkeen kautta.


title: Berberiini

text: Berberiini on isokinoliiniryhmän alkaloideihin kuuluva ammoniumsuola. Monien kasvien juuret, varret ja kuoret sisältävät berberiiniä, yleisimpinä ruostehappomarja ("Berberis vulgaris"), "Berberis aristata", hurmejuuri ("Hydrastis canadensis") ja "Coptis chinensis". Berberiini on väriltään voimakkaan keltaista, ja sitä on käytetty ja käytetään edelleen Pohjois-Intiassa villakankaiden, nahan ja puun värjäämiseen. Ultraviolettivalossa berberiini antaa voimakkaan keltaisen fluoresenssin. Berberiiniä käytetään myös histologiassa solujen värjäämiseen. Luonnonvärinä berberiinillä on väri-indeksi Colour Index (CI) 75160.


title: Berberiini

text: Berberiinin kemiallinen kaava on CHNO, moolimassa 336,36 g/mol ja CAS-numero 2086-83-1.


title: Berberiini

text: Berberiini estää RNAn ja DNAn synteesiä. Berberiini on DNA-molekyyliä interkalatoiva yhdiste, eli se yhdistyy DNA:n emäshappoparien väliin, jolloin kopioidessa DNA-polymeraasi lisää ylimääräisen emäshappoparin, synnyttäen siirtymämutaation.


title: Berberiini

text:
Berberiiniä on käytetty kaukoidässä bakteerien, virusten, sienten ja loisten torjuntaan.
Erään tutkimuksen mukaan pienimmillään noin 9 mg kerta-annos berberiiniä painokilogrammaa kohden laskimoon (IV) tai 57,6 mg vatsaonteloon (IP) injisoituna aiheutti hiirillä 50 prosentin kuolleisuuden (LD50).


title: Berberiini

text: Käytännössä berberiini on kuitenkin normaaliannoksina (1000-1500mg) ihmisillä hyvin turvalliseksi havaittu aine diabeteksen hoitoon, joka lisää insuliini sensitiivisyyttä , mutta kuten kaikki muutkin lääkeaineet, voi huomattava yliannostus aiheuttaa sivuvaikutuksia.


title: Berberiini

text: Monien tutkimusten perusteella berberiini vaikuttaa lupaavalta aineelta mm. hiivasienen, vuotavan suolen, HIV:n ja sokeri- ja rasva-aineenvaihdunnan häiriöiden hoitoon. Berberiinitutkimus on vilkasta.


title: Berberiini

text: Berberiiniä myydään Suomessa luontaistuotteena.


title: Korihaiden kausi 2008–2009

text: Kausi 2008–2009 oli Korihaiden 28. kausi SM-sarjassa. Joukkue pelasi ottelunsa Pohitullin palloiluhallissa. Päävalmentajana toimi kolmatta kauttaan Jyri Lehtonen.


title: Korihaiden kausi 2008–2009

text: Korihaiden budjetti oli 330 000 euroa, joka oli sarjan viidenneksi pienin. Budjetti oli yhtä suuri kuin edelliselläkin kaudella. Koko liigan keskiarvo oli 388 000 euroa. Kauden aikana Korihait kertoi, että velkaa on muutamia tuhansia euroja, mutta ne ovat hyvin hallinnassa.


title: Korihaiden kausi 2008–2009

text: Ensimmäinen harjoitusottelu oli Kauhajoen Karhua vastaan. Korihait voitti ottelun niukasti 80–76 noin 500 katsojan edessä.


title: Korihaiden kausi 2008–2009

text: Kesän ensimmäinen turnaus oli Jyväskylässä pelattu kansainvälinen turnaus, johon osallistuivat Plannja Basket, KTP-Basket sekä isäntäjoukkue BC Jyväskylä. Korihait sijoittui turnauksessa toiseksi ainoastaan yhden pelin hävittyään. Bojan Sarcevic valittiin turnauksen parhaaksi pelaajaksi.


title: Korihaiden kausi 2008–2009

text: Myöhemmin kaudella Korihait osallistui Forssassa järjestettyyn "Forssa Basketiin", jonka joukkue myös voitti. Mukana olivat Tallinna Kalev, Forssan Koripojat ja Salon Vilpas. Turnausvoitto oli Korihaiden seurahistorian ensimmäinen kansainvälisen turnauksen voitto.


title: Korihaiden kausi 2008–2009

text: Korihait tuli mukaan vuoden 2008 Suomen Cupiin puolivälierissä, jolloin joukkueita oli jäljellä vielä 16. Vastustajaksi se sai Kouvot ja joutui matkustamaan Kouvolaan. Kotijoukkue oli Korihaille tyly isäntä ja voitti ottelun 80-71. Korihait oli parhaimmillaan jo 42-57 johdossa, mutta antoi Kouvojen tulla lopulta ohi. Vuoden 2008 Suomen Cupin voitti Lappeenrannan NMKY.


title: Puistokujan seisake

text: Puistokujan seisake (ratakm 147+056) oli rautatieliikennepaikka entisen Halikon kunnan kirkonkylällä. Seisake sijaitsi Joensuun kartanosta Halikon kirkkoon vievän koivukujan varrella ja oli käytössä vuosina 1944–1955. Seisake oli myös lähinnä Halikkolaisia.


title: Loropéni

text: Loropéni on kaupunki Burkina Fason eteläosassa Gaouasta länteen. Kaupungin nähtävyyksiin kuuluvat rauniot, jotka ovat peräisin ajalta ennen eurooppalaisten valloitusta. Niiden synnystä ei tiedetä juuri mitään, mutta on oletettu esimerkiksi että kyseessä olisi muinaisen lobi-kuninkaan palatsi tai linnoitettu kylä. Rauniot on liitetty Unescon maailmanperintöluetteloon vuonna 2009. Rauniot ovat parhaiten säilyneet Lobissa olevista kymmenestä linnoituksesta. Kaivausten arveltaisiin tuovan paljon lisäinformaatiota.


title: FIFA 10

text: FIFA 10 on Electronic Artsin "FIFA"-pelisarjan 1. lokakuuta 2009 julkaistu seitsemästoista osa. Pelin on kehittänyt EA Canada. Electronic Artsin David Rutter on varmistanut, että jalkapalloseura Real Madridin stadionin Estadio Santiago Bernabeun voi ladata PS Storesta ja Xbox Marketplacesta pelin julkaisupäivänä.


title: Ilkka Juhani Takalo-Eskola

text: Ilkka Juhani Takalo-Eskola (s. 5. syyskuuta 1937 Keminmaa) on taidemaalari ja performanssitaiteilija.


title: Ilkka Juhani Takalo-Eskola

text: Taiteellisen työnsä ohella Takalo-Eskola on toiminut Kuvataideakatemian yliopettajana ja rehtorina. Hän on ollut eläkkeellä syksystä 2000 alkaen. Elämäntyöstään Takalo-Eskola on saanut Ars Fennica -palkinnon. Hänen vaimonsa Kirsti Takalo-Eskola (5.4.1936 Viipuri - 11.5.2015 Forssa) dokumentoi Elonkorjaajien performansseja.


title: Ilkka Juhani Takalo-Eskola

text: Takalo-Eskola tuli julkisuuteen 1960-luvun alussa runoilijana ja kirjoittajana. Hän avusti Pentti Saarikosken perustamaa "Uutta Kirjallisuuslehteä" ja julkaisi kaksi runokokoelmaa 1960-luvulla. Sana ja kirjoittaminen oli Takalo-Eskolalla mukana myöhemminkin, mutta 1970-luvulla hän alkoi suuntautua kuvataiteisiin. Hän tutustui Elonkorjaajat-ryhmään ja piti ensimmäisen näyttelynsä Elonkorjaajien "Halvat huvit" -galleriassa vuonna 1971.


title: Ilkka Juhani Takalo-Eskola

text: Takalo-Eskola yhdistää usein taiteen eri lajeja. Hänen teoksensa ovat Elonkorjaajien tapaan usein ennakoineet ajassa liikkuvia taiteen ilmiöitä. Hän teki käsitteellisiä teoksia jo ennen kuin ilmiötä Suomessa tunnettiin. Takalo-Eskola teki myös performanssin tyyppisiä esityksiä jo 1970-luvulla. Silloin niitä nimitettiin esimerkiksi 'metsäteatteriksi'. Hän dokumentoi luontoperformanssejaan valokuvaamalla. Yksi valokuvin tallennettu performanssi oli nimeltään "Yritys ylittää suo", kuvissa mies rämpii suossa kuin uppoamaisillaan. Takalo-Eskolan tunnettuja performansseja on hänen Kuvataideakatemian rehtoriksi tulonsa yhteydessä järjestetty epävirallinen akti, jossa avusti professori Radoslaw Gryta. Juhlalliseen aktiin kuului puhe, jonka Takalo-Eskola piti alastomana vain iholle maalatussa frakissa.


title: Ilkka Juhani Takalo-Eskola

text: Oulaisiin Takalo-Eskola suunnitteli vuonna 1991 paljastetun lähes 30 metriä korkean teoksen "Maailman varanapa". Viimeaikaisessa tuotannossaan vuosina 2007 - 2015 hän on viljellyt muun muassa kollaaseja, joissa toisilleen kaukaisetkin elementit kohtaavat aikoja muunnellen. Kollaasit on usein tehty tietokoneavusteisesti.


title: Ilkka Juhani Takalo-Eskola

text: Monet Takalo-Eskolan teokset ovat omakuvia tai muuten omaelämäkerrallisia. Hän myös signeeraa teokset näkyvästi ja päivää ne tarkasti. Teosten elementtejä ovat usein ihmiskeho, alastomuus ja luonto. Alaston keho kuvaa ihmisen avuttomuutta ja vieraantumista luonnosta. Maalauksissa on kuvan, filosofisen julistuksen ja geometristen muotojen yhteiseloa. Puhtaat värit ja värikontrastit ovat ominaisia Takalo-Eskolalle. Maalauksissa on performanssien tapaan myös myyttisyyttä ja rituaalinomaisuutta. Takalo-Eskola saattoi esittää töitään purkutalossa tai pitää näyttelyn metsän puille. Hänen mukaansa niin taide kuin rakkauskin elää harrastelijoiden varassa.


title: Wutaishan

text: Wutaivuori (), myös: Qingliang Shan, on Shanxin maakunnassa Pohjois-Kiinassa. yksi neljästä buddhalaisten pyhästä vuoresta. Vuorella sijaitsee useita merkittäviä kiinalaisia luostareita ja temppeleitä. Wutaivuoren kulttuuriperintöalueeseen kuuluu 53 pyhää luostaria, ja ne on liitetty vuonna 2009 Unescon maailmanperintöluetteloon.


title: The Marvelous Misadventures of Flapjack

text: The Marvelous Misadventures of Flapjack on Thurop Van Ormanin luoma ja Cartoon Network Studiosin tuottama yhdysvaltalainen Emmy-palkittu piirrossarja, joka kertoo nuoresta Flapjack nimisestä pojasta ja tämän seikkailuista. Sarjan ensimmäinen tuotantokausi käsittää 20 jaksoa, joissa jokaisessa on kaksi tarinaa.


title: The Marvelous Misadventures of Flapjack

text: Flapjack on nuori poika, joka kasvoi puhuvan valaan Bubbien huostaassa. Hän eli rauhallista elämää, kunnes kaksikko pelasti merirosvon nimeltä Kapteeni K'nuckles, joka kertoo Flapjackille karkki saaresta. Sen pitäisi olla tehny kokonaan karkista ja sen ympärillä oleva meri limsasta. Tarinan innoittamana Flapjack, kapteeni K'nuckles ja ajoittain myös Bubbie lähtevät outoon seikkailuun etsiessään karkista tehtyä saarta. Kaksikko viettää usein aikaansa Stormalong satamassa syöden karkkia ja joutuen pulaan pääosin kapteeni K'nucklesin vuoksi.


title: Teleutit

text: Teleutit ovat Venäjällä Kemerovon alueella, Altain aluepiirissä ja Altain tasavallassa asuva kansanryhmä, joka puhuu altain kielen etelämurteisiin kuuluvaa teleutia. Neuvostoaikana teleuteja pidettiin altailaisina. Nykyään heillä on laissa tunnustettu Venäjän vähälukuisen alkuperäiskansan asema.


title: Teleutit

text: Teleutit asuvat etupäässä Kemerovon alueen Belovon, Gurjevskin ja Novokuznetskin piireissä. Pieniä ryhmiä on Altain aluepiirin Zarinskin ja Kytmanovon piireissä sekä Altain tasavallan Šebalinon piirissä. Vuoden 2002 väestönlaskennassa rekisteröitiin 2 650 teleutia ja 1 900 teleutin puhujaa, heistä lähes kaikki Kemerovon alueella. 99,8 % teleuteista puhuu venäjää. Kemerovon alueen teleuteista 67,8 % osaa teleutin kieltä.


title: Teleutit

text: Teleutien esi-isiä ovat muinaisturkkilaiset tele-heimot. 1600-luvulla he viettivät paimentolaiselämää Obin yläjuoksulla. Venäläiset alkoivat 1620-luvulla periä jasakkiveroa Kuznetskin länsipuolella asuvilta teleuteilta, joihin on ilmeisesti sulautunut myös samojedejä ja kettejä. 1600-luvun aikana pieniä teleutiryhmiä muutti perinteisiltä asuinalueiltaan Kuznetskin ja Tomskin kihlakuntiin. 1700-luvun alussa mongolit veivät suuren osan kansasta Džungariaan, josta he palasivat 1750-luvulla.


title: Teleutit

text: 1800–1900-lukujen vaihteessa teleutit jakautuivat neljään ryhmään. Batšatin teleutit asuivat Kuznetskin laaksossa Ur- ja Batšatjokien varrella sekä Kuznetskin pohjoispuolella Tomjoella. Vuonna 1897 Batšatin teleuteja oli 4 400 henkeä. Islamin omaksuneet Tomskin teleutit (713 henkeä) eli "kalmakit" muodostivat turkkilaisten naapuriheimojensa kanssa Siperian tataareihin kuuluvan Tomskin tataarien ryhmän. Altain teleutit (4 100 henkeä) käsittivät Kuznetskin alueelta Vuoristo-Altaille muuttaneen ryhmän, joka pääosin venäläistyi tai sulautui altailaisiin. Tšumyšin teleutit asuivat Tomin ja Tšumyšjoen varsilla, Biin ja Tšumyšin välisellä metsäarolla sekä Kuznetskin ympäristössä. Nykyään näistä ryhmistä ovat parhaiten säilyneet Batšatin teleutit.


title: Teleutit

text: Perinteisiä elinkeinoja olivat paimentolaisuuteen perustunut karjanhoito, metsästys, kalastus ja keräilytalous. 1800-luvun loppuun mennessä valtaosa teleuteista harjoitti maanviljelyä. Ruhtinaan johtaman paimentolaisuluusin korvasivat patrilineaariset sukuyhteisöt ja myöhemmin naapuriyhteisöt. 1800–1900-lukujen vaihteessa teleutit asuivat kylissä, jotka koostuivat puunkuorella tai tuohella peitetyistä kodista, puoliksi maan alle rakennetuista hirsi- ja lautarakennuksista tai venäläismallisista pirteistä. Ruokakulttuuriin kuului hevosen- ja lampaanlihasta, riistasta, kalasta ja maidosta valmistettuja ruokalajeja, keittoja, pelmenejä ja venäläisiltä omaksuttuja leivonnaisia. Suullinen kansanperinne käsittää sankarirunoja, historiallisia kertomuksia, rituaalirunoutta, lauluja ja itkuvirsiä.


title: Teleutit

text: Teleutien perinteinen uskonto on šamanismi, mutta huomattava merkitys on myös ortodoksisuudella, johon teleutit käännytettiin 1800-luvulla. Lähetyssaarnaajat loivat altailaisia varten kirjakielen, joka perustui kyrilliseen kirjaimistoon ja teleutin murteeseen. Vuonna 1922 kirjakielen pohjaksi päätettiin ottaa varsinaisaltain murre, mutta alkuperäinen kirjaimisto on pienin muutoksin edelleen käytössä.


title: Telengitit

text: Telengitit ovat Venäjällä Altain tasavallassa asuva kansanryhmä, joka puhuu altain kielen etelämurteisiin kuuluvaa telengitiä. Neuvostoaikana telengitejä pidettiin altailaisina. Nykyään heillä on laissa tunnustettu Venäjän vähälukuisen alkuperäiskansan asema.


title: Telengitit

text: Telengitit asuvat Altain tasavallan itäosassa Ulaganin ja osittain Koš-Agatšin piireissä Tšulyšman, Baškauz ja Tšuja -jokien varsilla sekä Teletskoje-järven etelärannalla. Vuoden 2002 väestönlaskennassa rekisteröitiin 2 400 telengitiä, joista lähes kaikki asuvat Altain tasavallassa. Kotitasavallassaan asuvista telengiteistä 97,7 % puhuu altaita ja 84,4 % venäjää.


title: Sugiya

text: Sugiya on Moi dix Moisin nykyinen basisti. Sugiya on soittanut aiemmin yhtyeissä Platina Forest (-1999 nimellä Sugi), Vanilla (2002-2003 nimellä Kuro Kosugi), Kurt (sessiojäsenenä 2005-2006 nimellä Kuro Kosugi), Ghost Mouse Club (2006-2007 nimellä Kuro Kosugi) ja Moi dix Mois (2006-).


title: Joie Chitwood

text: George Rice "Joie" Chitwood (14. huhtikuuta 1912 – 3. tammikuuta 1988) oli yhdysvaltalainen Indianapolis 500 -kuljettaja, sekä liikemies.


title: Joie Chitwood

text: Chitwood aloitti kilpa-ajajan uransa ajamalla Dirt Track -kisoissa vuonna 1934, josta eteni Yhdysvaltojen rata-autoiluun. Hän osallistui Indianapolis 500 -kilpailuun seitsemän kertaa kausina 1940–1941 ja 1946–1950. Hän ajoi kolme kertaa viidenneksi saavuttaen 5 pistettä, joista yksi () on laskettu mukaan F1-tuloksiin. Chitwood oli viides vuoden 1950 kilpailussa, jossa hän jakoi sijoituksensa Tony Bettenhausenin kanssa saavuttaen yhden pisteen. Hän oli ensimmäinen kuljettaja, joka käytti turvavyötä Indy 500 -kilpailussa.


title: Joie Chitwood

text: Chitwood perusti oman televisio-ohjelman "Joie Chitwood Thrill" Shown, jossa hän esitti hurjapäätä, joka teki hurjannäköisiä autostunt-kohtauksia. Chitwood teki maailmanennätyksen vuonna 1978 ajamalla Chevrolet Chevettellä 9 kilometriä kahdella pyörällä. Hänen poikansa alkoivat juontaa isänsä uutta ohjelmaa "Joie Chitwood Chevy Thunder" Showta. Hänen pojanpoikansa Joie Chitwood Kolmas valittiin vuonna 2004 Indianapolis Motor Speedwayn toimitusjohtajaksi ja tämä on toiminut myös Daytona International Speedwayn johtotehtävissä vuosina 2010-16.


title: Joie Chitwood

text: Chitwood oli myös stuntmiehenä Hollywoodissa. Hänen ensimmäinen stuntkohtauksensa oli elokuvassa "Surmanajaja". Vuonna 1973 hän sai esitettäväksi kohtauksen James Bond -elokuvasta "Elä ja anna toisten kuolla", jossa hän teki pienen stunt-miehen roolin.


title: Joie Chitwood

text: Chitwood toimi myös autojen turvallisuuskonsulttina. Vuonna 1965 hän kertoi romuttaneensa yli 3 000 autoa tutkimustarkoituksissa.


title: Joie Chitwood

text: Chitwood valittiin National Sprint Car Hall of Fameen vuonna 1993 ja Motorsports Hall of Fame of Americaan vuonna 2010.


title: Joie Chitwood

text: * = Jaettu auto.


title: Cidade Velha

text: Cidade Velha ("vanha kaupunki") tai vain Sidadi Kap Verden kreolilla, on Kap Verden vanhin kaupunki ja sijaitsee Santiagon saarella 15 kilometrin päässä pääkaupungista Praiasta. Cidade Velha on aiemmin ollut Kap Verden pääkaupunki. Sen entinen nimi on Ribeira Grande, mutta nimeksi muutettiin Cidade Velha, jotta se ei sekaantuisi toisella saarella sijaitsevaan samannimiseen kaupunkiin. Se liitettiin 2009 Unescon maailmanperintöluetteloon.


title: Bob Christie

text: Bob Christie (4. huhtikuuta 1924 – 1. kesäkuuta 2009 Grants Pass, Oregon, Yhdysvallat) oli yhdysvaltalainen Formula 1 ja Indianapolis 500 -kuljettaja. Hän osallistui kahdeksaan Indianapolis 500 -kilpailuun kausilla 1956–1963. Hän oli parhaimmillaan kymmenes vuoden 1960 Indy 500 kilpailussa. Christie kilpaili USAC Mestaruussarjassa 15 kertaa ollen parhaimmillaan kolmas Daytonassa 1959.


title: Eeretia

text: Karmona ("Carmona retusa", syn. "Carmona microphylla" tai "Ehretia buxifolia") on Oseaniasta kotoisin oleva lemmikkikasveihin kuuluva puuvartinen kasvi. Sitä tavataan viljeltynä ainakin Havaijilla. Karmona on myös bonsaiharrastuksessa suosittu laji. Sen lehdet muistuttavat puolukan lehtiä ja niissä on pieniä karvoja.


title: Rakkaus on murhaa

text: Rakkaus on murhaa on Anssi Kelan vuonna 2005 julkaisema kolmas sooloalbumi. Levyltä julkaistiin neljä singleä, joista varsinkin ensimmäisenä julkaistu ”Karhusaari” oli yksi kesän 2005 isoimmista hiteistä.


title: Rakkaus on murhaa

text: Albumi nousi Suomen virallisen listan sijalle 4.


title: Eräänä päivänä tyhjä taivas

text: Eräänä päivänä tyhjä taivas on Tiina Raevaaran esikoisromaani, jonka on julkaissut kustannusyhtiö Teos vuonna 2008. Romaani oli Tiiliskivi-palkintoehdokkaana.


title: Eräänä päivänä tyhjä taivas

text: Romaani on arvosteluissa nähty vallankäytön ja inhimillisen pahuuden arvosteluna. Yksilön ei tarvitse kuitenkaan alistua, vaan hän voi omissa teoissaan valita toisin. Pahuus ja hyvyys syntyvät teoista.


title: Eräänä päivänä tyhjä taivas

text: "Tähtivaeltajan" Toni Jerrman kiitti kirjaa, mutta katsoi, että lähitulevaisuuteen sijoittuvat jaksot ovat osoittelevia ja romaani voisi toimia vertauskuvallisena kertomuksena myös ilman niitä. Kiiltomato.netin Johanna Kähärin mukaan patriarkaalisuuteen liitetty pakkovalta ja naiseuteen liitetty lämpö ja myötätuntoisuus on kulunut ja liian yksinkertaistava asetelma.


title: Aukio (albumi)

text: Aukio on laulaja Anssi Kelan 9. syyskuuta 2009 julkaistu neljäs sooloalbumi. Tyyliltään "Aukio" on konseptialbumi, joka kertoo onnettomuuteen joutuvasta kaivosmiehestä. Kunnianhimoisesta ajatuksesta ja positiivisista arvioista huolimatta levy oli Kelan siihen astisen uran suurin kaupallinen pettymys.


title: Aukio (albumi)

text: Aikaisemmilla levyillä Kela on soittanut itse lähes kaikki soittimet, mutta tälle levylle otettiin mukaan keikoilla kiertävä bändi. Teeman laulajana kuullaan Erin Anttilaa.


title: Aukio (albumi)

text: Levyn ensimmäisenä singlenä kesäkuun 2009 alussa julkaistiin ”Aamu”-niminen kappale. Levyn toinen single ”Kaivos” julkaistiin saman vuoden marraskuussa.


title: Aukio (albumi)

text: "Aukiosta" tuli Kelan siihen astisen uran suurin floppi. Sitä myytiin ainoastaan 4 000 kappaletta. Pettymys sai Kelan harkitsemaan jopa uransa lopettamista. Kaikesta huolimatta albumi debytoi Suomen virallisen listan sijalla 4.


title: Aukio (albumi)

text: Levy sai ilmestyessään pääosin positiivisia arvioita. "Dome.fin" Anssi Järvinen antoi levylle kolme tähteä ja piti konseptialbumia luonnollisena jatkeena Kelan kirjailijan uralle. Hän kuitenkin huomautti Kelan pyörivän musiikillisesti paikallaan. "Soundin" Pertti Ojala piti levyä vähintäänkin tyydyttävänä, mutta huomautti että ”Anssi Kelan suorasanaisen kertova sanoitustyyli kuluttaa laulut puhki jo parilla kuuntelulla jättämättä mielikuvitukselle pienintäkään elintilaa”. "Desibeli.netin" Heikki Väliniemi antoi levylle kolme ja puoli tähteä, kutsuen sitä riskiksi, ”jollaisia kansan syvät rivit tavoittavat menestyjät hyvin harvoin ottavat. Ehkä siksi se kuulostaakin niin raikkaalta.”


title: Aukio (albumi)

text: Albumin kannet on suunnitellut ja piirtänyt sarjakuvataiteilija Sami Makkonen ja valokuvat on ottanut Risto Vauras. 24-sivuisessa kansivihkossa jokainen levyn kappale on kuvitettu Makkosen tekemällä piirroksella.


title: Vattimeri

text: Vattimeri (, , , friisiksi "Waadsee" ; alasaksaksi "Wattensee") on vuorovesialue Pohjanmeren kaakkoisosassa. Se sijaitsee Luoteis-Euroopan mantereen ja Friiseinsaarten välissä muodostaen matalan vesialueen, jossa on vuorovesialankoja, kosteikkoja ja hietikoita. Sen biodiversiteetti on hyvin monipuolinen.


title: Vattimeri

text: Vattimeren Saksaan ja Alankomaihin kuuluvat osat liitettiin vuonna 2009 Unescon maailmanperintöluetteloon. Suojelualuetta laajennettiin vuonna 2014 Tanskan alueelle.


title: HMS Hermes (1811)

text: HMS Hermes oli Britannian Kuninkaallisen laivaston vuonna 1811 valmistunut Hermes-luokan 20-tykkinen kuudennen luokan alus. Alus tuhottiin vuonna 1814, jotta se ei joutuisi amerikkalaisten käsiin epäonnistuneen Fort Bowyeriin Mobile Pointissa Mobilen edustalla Alabamassa tehdyn hyökkäyksen jälkeen.


title: HMS Hermes (1811)

text: Alus tilattiin 18. tammikuuta 1810 Milfordin telakalta postilaivana, mutta luokan alukset luokiteltiin helmikuussa 1817 sluupeiksi. Sen köli laskettiin toukokuuta 1810, ja se laskettiin vesille 22. heinäkuuta 1811. Alus valmistui vielä samana vuonna 7. syyskuuta.


title: HMS Hermes (1811)

text:
Alus sen ensimmäisen päällikön kapteeni Philip Brownin alaisuudessa valtasi amerikkalaisen aluksen, jolla oli lastina Brestiin tarkoitettuja varusteita. Lisäksi se valtasi New Yorkista ja Baltimoresta saapuneet alukset. Aluksen ollessa vartiossa 24. syyskuuta lähellä Le Havrea, se valtasi takaisin preussilaisen prikin "Anna Marian", joka oli matkalla Lissabonista Lontooseen. Valtaajat pääsivät kuitenkin pakenemaan Ranskan rannikolle.
Kova tuuli painoi 24. syyskuuta 1811 HMS "Hermeksen" vartiopaikaltaan kohden Englannin rannikkoa. Lähellä Beachy Headiä alukselta havaittiin joukko englantilaisia aluksia, jotka olivat joutuneet ranskalaisen 14-tykkisen kaapparin "Le Monchen" ahdistelemaksi. Ilman HMS "Hermeksen" puuttumista asiaan olisivat kaikki alukset joutuneet kaapparin uhreiksi. Taistelu päättyi ranskalaisen loggin tuhoon, kun se joutui törmäyksessä HMS "Hermeksen" kölin ruhjomaksi.


title: HMS Hermes (1811)

text: HMS "Hermes" valtasi yhdessä HMS "Elephantin" kanssa 28. joulukuuta 1811 amerikkalaisen kaapparin "Swordfishin".


title: HMS Hermes (1811)

text: HMS "Hermes" ja HMS "Belle Poulle" valtasivat 30. huhtikuuta 1812 amerikkalaisen kaapparikuunari "Gipsyn". "Gipsy" oli matkalla New Yorkista Bordeaux'hon arvokkaassa lastissa brittialusten pysäyttäessä sen Atlantilla kolmipäiväisen takaa-ajon päätteeksi.


title: HMS Hermes (1811)

text: Alus siirrettiin Etelä-Amerikan rannikolle vuonna 1813. Sen päälliköksi määrättiin vuonna 1814 William Percy. Alus ajoi 15. syyskuuta 1814 karille Fort Bowyerin tykkien alla, jolloin aluksen päällikkö sytytti sen palamaan. Alus tuhoutui palossa korjauskelvottomaksi. Taistelun kuluessa aluksen miehistöstä kaatui 25 ja haavoittui 24 henkeä.


title: Amerie

text: Amerie Mi Marie Rogers (s. 12. tammikuuta 1980 Fitchburg, Massachusetts) tunnetaan paremmin nimellä Amerie, on yhdysvaltalainen kaksi kertaa Grammy ehdokkuuden saanut laulaja, lauluntekijä, tuottaja ja näyttelijä.


title: Amerie

text: Hänen isänsä on afroamerikkalainen ja äitinsä korealainen.


title: Sommitelma

text: Sommitelma viittaa muotojen ja värien ryhmittelyyn tietyssä teoksessa, joskin yleisemmin käytetään sanaa sommittelu. "Sommitelma"-nimisiä teoksia on olemassa, esimerkiksi Birger Carlstedtilla, Vasili Kandinskilla ja Piet Mondrianilla. Teosnimenä voi olla myös vaikkapa "Kubistinen sommitelma" tai jonkin värin mukaan nimetty sommitelma. Tunnettu on James McNeill Whistlerin vuonna 1871 äidistään maalaama muotokuva, jolle hän antoi nimen "Harmaan ja mustan sommitelma" ("Arrangement in Grey and Black"). Whistler nimesi monia muitakin muotokuviaan milloin harmaan ja mustan sommitelmiksi, milloin taas pinkin ja valkoisen sommitelmaksi.


title: Hollon saha

text: Hollon saha oli Lempäälässä 1880-luvun lopussa perustettu, kaikkien aikojen Suomen suurin sahalaitos. Hollonnokan niemellä, Kirkkojärven rannalla sijaitsevan sahan perustaja oli Antti Ahlström, joka toiminta muutettiin vuonna 1908 A. Ahlström Osakeyhtiöksi.


title: Hollon saha

text: Saha käytti tehokkaasti hyväkseen alueen liikennemahdollisuuksia uittamalla puita Pyhäjärveltä, sekä Längelmävedeltä asti. Valmis sahatavara kuljetettiin yhtiön omaa kapearaiteista rataa pitkin valtion radan seisakkeelle, josta sen matka jatkui eteenpäin maailmalle. Sahalla toimi parhaimpina vuosina noin sata työntekijää ja heidän lapsiaan varten Lempäälään perustettiin Kuokkalan kansakoulu, sekä päiväkoti.


title: Hollon saha

text: Vuosisadan alkuun osuneet huonot ulkomaan markkinat ja sahateollisuuden lama hiljensi myös Hollon sahan toimintaa. Ahlström siirsi samoihin aikoihin sahaustoimintaansa Itä-Suomeen ja luopui vuosina 1907-1916 Tampereen seudulla omistamistaan Niemen, Santalahden ja Hollon sahoista. Hollon saha lopetti toimintansa 1912 ja vuonna 1919 Lempäälän kunta osti Hollon maa-alueet ja saharakennukset. Entisestä sahan isännöitsijän talosta tehtiin lastenkoti mutta muut saharakennukset purettiin.


title: Hollon saha

text: Sahan puukuljetuksia varten sahayhtiö rakensi vuonna 1898 750 mm raideleveydellä olevan kapearaiteisen rautatien, jota kutsuttiin nimellä "Pässi-paana". Noin 1 km pitkä rata kulki nykyisen kylätien (Nokkatie-Katepalintie) kohdalla Hollon sahalta Lempäälän rautatieaseman pohjoispuolelle. Sahan ja valtion ratojen yhtymäkohtaan perustettiin seisake, jonka nimeksi tuli myös Hollo. Rata oli toiminnassa vielä kesällä 1927. Veturina radalla oli ainakin Krauss 3717/1898, 0-4-0WT, joka siirtyi sahan toiminnan loputtua Varkauteen ja sieltä edelleen Jämsänkoskelle.


title: Hollon saha

text: Sahan jätteet poltettiin 1800-luvun lopussa ja 1900-luvun alussa "Helvetti"-nimisessä polttopaikassa. Paikalle johti sahalta kapearaiteinen rata, jota pitkin työmiehet työnsivät jätevaunuja. Pohjoisen puoleisessa päässä rata nousi useita metrejä polttopaikan päälle, jossa paloi ikuinen tuli. Mäkeä, jonka laidalla polttopaikka oli, kutsutaan tästä syystä nimellä "Helvetinmäki".


title: Outi Alm

text: Outi Alm (s. 19. kesäkuuta 1963 Imatra) on suomalainen kirjailija. Alm valmistui ylioppilaaksi vuonna 1982 ja sairaanhoitajaksi 1986 Diakoniaopistosta. Alm oli 13-vuotiaana Suomen mestari pesäpallossa ja sai useita muitakin mitaleita. Alm oli urheilija vuoteen 1995 asti, jolloin sarjanousu kariutui. Siitä asti hän on kirjoittanut. Vuonna 1999 julkaistiin esikoisnovellikokoelma ja syksyllä 2001 ensimmäinen romaani. Alm sai Kaarlen palkinnon vuonna 2005.


title: Saad al-Hariri

text: Saad ed Deen Rafiq al-Hariri (, s. 18. huhtikuuta 1970 Riad, Saudi-Arabia) on libanonilais-saudiarabialainen liikemies ja poliitikko ja Libanonin entinen pääministeri. Hän erosi toistamiseen pääministerin tehtävästä 4. marraskuuta 2017. Hän edustaa Tayyar Al Mustaqbal ("Tulevaisuusliike") -puoluetta.


title: Saad al-Hariri

text: Haririn johtama, Yhdysvaltain ja Saudi-Arabian tukema hallitusrintama voitti kesäkuun 2009 parlamenttivaalit. Tämän jälkeen presidentti Michel Suleiman nimitti hänet pääministeriksi 27. kesäkuuta 2009. Hän seuraa tehtävässä liittolaistaan Fuad Sinioraa. Hariri on sunnimuslimi.


title: Saad al-Hariri

text: Hallitusneuvottelut kestivät noin neljä kuukautta, ennen kuin Hariri sai muodostettua marraskuussa 2009 kansallisen yhtenäisyyden hallituksen omien tukijoidensa ja opposition kesken.


title: Saad al-Hariri

text: Haririn hallitus kaatui alkuvuodesta 2011 Rafik Haririn murhaa tutkivaan YK-tribunaaliin suhtautumisen vuoksi. Hizbollah vaati tuomioistuimesta irtisanoutumista, koska sen uskotaan syyttävän liikettä, ja veti ministerinsä hallituksesta 12. tammikuuta.


title: Saad al-Hariri

text: Al-Hariri erosi toistamiseen pääministerin tehtävästä 4. marraskuuta 2017 suorassa televisiolähetyksessä ja sanoi syyksi, että on olemassa salamurhan uhka. Al-Hariri matkusti Saudi-Arabiaan ja katosi.


title: Saad al-Hariri

text: Haririn isä, pääministeri Rafik Hariri sai surmansa autopommi-iskussa 2005.


title: Herbert Read

text: Herbert Read (1893–1968) oli englantilainen taidefilosofi, kriitikko, filosofinen anarkisti ja taidehistorioitsija. Hän oli myös Edinburghin yliopiston professori, runoilija ja poliittinen ajattelija. Hänen tunnetuimpia teoksiaan on "Education Through Art" vuodelta 1943. Read tunnetaan myös kirjoittamistaan taidehistorian yleisteoksista. Readin käsittelyssä oli sosiologinen ja psykologinen ote. Henri Bergson, Ernst Cassirer ja Martin Heidegger olivat hänelle läheisiä teoreetikkoja.


title: Herbert Read

text: Read oli kiinnostunut modernista taiteesta ja kirjoitti modernin taiteen historian "Vuosisatamme maalaustaiteen historia" (ilmestyi suomeksi vuonna 1960, alkuteos "A Concise History of Modern Painting" vuodelta 1959). Readin kiinnostuksen kohteena oli etenkin Henry Moore, mutta myös Hans Arp, Paul Gauguin ja Paul Klee, joista hän kirjoitti taidekirjoja.


title: Herbert Read

text: Read puhui modernismin puolesta muissakin kirjoituksissaan "The Meaning of Art" (1931), "Art Now" (1933) ja "The Philosophy of Modern Art" (1952). Häntä kuitenkin epäilytti abstraktin ekspressionismin jälkeinen taidekehitys, kuten pop-taide.


title: Herbert Read

text: Suomeksi


title: Herbert Read

text: Englanniksi


title: Herbert Read

text: Toimittajana


title: HMS Resolution

text: HMS Resolution on ollut usean Britannian Kuninkaallisen laivaston aluksen nimenä:


title: Jyri Marttinen

text: Jyri Pekka Marttinen (s. 1. syyskuuta 1982 Jyväskylän maalaiskunta) on suomalainen jääkiekkopuolustaja, joka pelaa SM-liigajoukkue Porin Ässissä.


title: Jyri Marttinen

text: Marttinen aloitti ohjatun jääkiekon harrastamisen vasta 10-vuotiaana, mikä on varsin myöhäinen ikä ammattikseen jääkiekkoa pelaavien urheilijoiden keskuudessa.


title: Jyri Marttinen

text: Marttinen on JYPin kasvatti. Hän voitti seurassa B-nuorten SM-hopeaa vuonna 1999. Marttinen debytoi JYPin SM-liigajoukkueessa kaudella 2000–2001, jolloin hän pelasi siellä kahdeksan runkosarjaottelua tehden yhden maalin, joka syntyi 20. helmikuuta 2001 Pelicansia vastaan. Suurimman osan kaudestaan Marttinen pelasi kuitenkin vielä JYPin A-nuorissa, jossa hän voitti kauden päätteeksi SM-pronssia. Kausi 2001–2002 oli Marttiselle tulokaskausi SM-liigassa ja se toi hänelle 50 runkosarjaottelussa tehopisteet 1+4=5. Marttinen jakoi myös JYPin sisäisen tehotilaston voiton Olli Ahosen kanssa lukemalla +7.


title: Jyri Marttinen

text: Calgary Flames varasi Marttisen kahdeksannella kierroksella 238. pelaajana . Kausi 2002–2003 hänellä päättyi jo vuodenvaihteessa 29 ottelun jälkeen selkävamman takia. Toivuttuaan vammastaan Marttinen teki kaudella 2003–2004 onnistuneen paluun kaukaloihin ja onnistui tekemään kauden aikana kaikkiaan 54 runkosarjaottelussa tehot 6+13=19. Hän väläytteli kiekollisen osaamisen lisäksi myös kovaotteisempaa pelityyliä ja keräsi 115 jäähyminuuttia, joilla Marttinen sijoittui SM-liigan jäähypörssissä viidenneksi. Lokakuussa 2003 hän teki vuoden mittaisen jatkosopimuksen JYPin kanssa. Kaudella 2004–2005 Marttinen ei onnistunut tehojen valossa ja hän teki vain neljä tehopistettä. Marttinen täytti paikkansa kuitenkin fyysisillä ominaisuuksillaan. Helmikuussa 2005 hän teki kaksivuotisen jatkosopimuksen JYPin kanssa.


title: Jyri Marttinen

text: "Jatkoaika.comin" toimittajan Santtu Lyntsyn mukaan Marttinen loisti taas kiekollisena ja nousi JYPin kärkipuolustajaksi kaudella 2005–2006. Hän oli joukkueen eniten maaleja tehnyt puolustaja ja kolmanneksi paras maalintekijä 11 osumallaan. Marttinen keräsi myös 126 jäähymuuttia, joilla hän voitti JYPin sisäisen jäähypörssin. Kaudella 2006–2007 Marttinen kuului heikon kauden pelanneen joukkueen puolustuksen tasaisimpiin suorittajiin ja hän teki SM-liigan yhden kauden piste-ennätyksensä tehoilla 13+17=30. Marttinen jakoi liigan puolustajien pistepörssin kuudennen sijan Tapparan Teemu Aallon kanssa. Hän oli siirtymässä seuraavaksi kaudeksi ulkomaille, mutta Marttinen jätti JYPin kuitenkin jo siirtotakarajalla ja siirtyi loppukaudeksi Elitserien-joukkue Malmö Redhawksin riveihin. Joukkue putosi kauden päätteeksi HockeyAllsvenskaniin.


title: Jyri Marttinen

text: Marttinen jatkoi kaudella 2007–2008 Elitserien-uraansa kaksivuotisella sopimuksella Timrå IK:n riveissä. Hän jäi joukkueessa lopulta varsin vähälle peliajalle ja siirtyi marraskuussa 2007 Skellefteå AIK:hon. Marttinen oli siirtoajankohdastaan huolimatta joukkueen tehokkain puolustaja tehtyään 36 runkosarjaottelussa tehot 6+10=16. Hän teki heinäkuussa 2008 2+1-vuotisen jatkosopimuksen Skellefteån kanssa.


title: Jyri Marttinen

text: Kaudella 2008–2009 Marttinen teki Elitserienin yhden kauden piste-ennätyksensä tehoilla 6+13=19. Hän voitti myös Skellefteån sisäisen jäähypörssin 107 minuutillaan ja sijoittui Elitserienin jäähypörssissä yhdeksänneksi. Marttinen voitti joukkueen sisäisen jäähypörssin myös kaudella 2009–2010 91 minuutillaan. Hänen sopimuksensa olisi kattanut myös kauden 2010–2011, mutta Skellefteå kuitenkin irtisanoi Marttisen sopimuksen.


title: Jyri Marttinen

text: Kaudeksi 2010–2011 Marttinen palasi SM-liigaan ja siirtyi kaksivuotisella sopimuksella Pelicansiin. Hänen odotettiin nousevan joukkueen johtopuolustajaksi, mutta Marttisen kautta varjosti kuitenkin ailahtelevuus ja turhat jäähyt. Hän oli kuitenkin runkosarjassa viimeiseksi jääneen Pelicansin tehokkain puolustaja Jani Forsströmin kanssa tehoilla 5+10=15. Kaudella 2011–2012 Marttisen rooli pieneni, mutta hän pelasi kuitenkin mukiinmenevästi ja edelliskautta tasaisemmin. Marttinen voitti kauden päätteeksi SM-hopeaa.


title: Jyri Marttinen

text: Kaudeksi 2012–2013 Marttinen siirtyi kaksivuotisella sopimuksella Porin Ässiin. Hän palasi SM-liigan puolustajien eliittiin, oli Ässien puolustuksen parhaimmistoa omassa päässä ja muodosti toimivan puolustajaparin Shaun Heshkan kanssa. Marttinen teki kevään 2013 finaalisarjassa liigauransa kaksi ensimmäistä playoff-maalia, joista toinen ratkaisi Ässille kuudennessa finaaliottelussa 24. huhtikuuta 2013 3–2-voiton Tapparasta sekä Suomenmestaruuden joukkueelle. Hänet palkittiin ottelun "Ilta-Sanomien" kolmen tähden tähtipelaajana. Heinäkuussa 2013 Marttisen sopimusta Ässien kanssa jatkettiin kahdella vuodella kevääseen 2016 saakka.


title: Jyri Marttinen

text: Marttinen nousi kaudella 2013–2014 Ässien varakapteeniksi. Hän keräsi SM-liigan yhden kauden jäähyennätyksensä 160 minuutillaan ja voitti koko jäähypörssin. Kaudella 2015–2016 Marttinen nousi taas yhden välivuoden jälkeen Ässien kapteenistoon. Hänen kautensa päättyi kuitenkin jo 21 ottelun jälkeen yläraajavamman vuoksi marraskuussa 2015. Marttinen oli kauden jälkeen pitkään ilman sopimusta, kunnes hän teki syyskuun 2016 alussa vuoden mittaisen jatkosopimuksen Ässien kanssa. Marttinen oli tehoilla 5+13=18 joukkueen tehokkain puolustaja Jere Seppälän ja Niko Peltolan kanssa. Hänen kautensa päättyi kuitenkin leikkaushoitoa vaatineeseen vammaan helmikuussa 2017.


title: Jyri Marttinen

text: Kaudeksi 2017–2018 Marttinen siirtyi 1+1-vuotisella sopimuksella Rauman Lukkoon. Joukkuetta valmentaa hänelle Ässistä tuttu Pekka Virta. Kaudella 2018–2019 Marttinen ehti pelata vain neljä runkosarjaottelua, kunnes hänen roolinsa jäi pieneksi nuorten puolustajien esiinmarssin myötä ja Marttisen sopimus purettiin yhteisymmärryksessä lokakuussa 2018. Seuraavana päivänä hänen kerrottiin palaavan kevääseen 2020 asti ulottuvalla sopimuksella Porin Ässiin.


title: Jyri Marttinen

text: Marttinen edusti Suomea MM-kilpailuissa vuonna 2014, jolloin hän voitti hopeaa. Yhteensä Marttinen on pelannut 35 A-maaottelua tehden yhden syöttöpisteen. Hän teki A-maajoukkuedebyyttinsä 19. huhtikuuta 2006 Jyväskylässä Tanskaa vastaan. Marttinen pelasi alle 20-vuotiaiden MM-kilpailuissa vuonna 2002, jolloin hän voitti pronssia.


title: Raesokeri

text: Raesokeri on palasokerista murskaamalla valmistettua, koristeluun tarkoitettua sokeria, jota on saatavana eri värisinä ja myös eri kidekokoina. Raesokeri kestää hyvin kuumuutta ja kosteutta ja onkin siksi suosittu koriste esimerkiksi pullan päällä.


title: Leila Ben Youssef

text: Leila Maryam Ben Youssef (s. 13. marraskuuta 1981 Sidney, Montana, Yhdysvallat) on tunisialainen seiväshyppääjä, joka kilpailee Yhdysvalloissa Stanfordin yleisurheiluseurassa. Hän voitti kultaa Vuoden 2008 Afrikan-mestaruuskilpailuissa Etiopiassa.


title: Leila Ben Youssef

text: Ben Youssef syntyi Yhdysvalloissa tohtori Lofti Ben-Youssefille ja Marie Therese Ben-Youssefille. Hänen isänsä on kotoisin Tunisiasta ja äiti Ranskasta. Tämän myötä Ben Youssefilla on kolmen maan kansalaisuudet, mutta päätti edustaa isänsä kotimaata Tunisiaa.


title: Leila Ben Youssef

text: Hän opiskeli Sidney, Montanassa, jonka aikana Ben Youssef muun muassa voitti vuosina 1996–1998 AAU nuorten olympiamestaruuden seiväshypyssä. Hän edusti Tunisiaa vuoden 2008 kesäolympialaisissa Pekingissä, sijoittuen sijalle 17.


title: Pentti Eskola

text: Pentti Eskola voi tarkoittaa seuraavia:


title: Joe Murphy

text: Joseph Patrick Murphy (s. 16. lokakuuta 1967 London, Ontario, Kanada) on jääkiekkoilija, joka pelasi ammattilaisena 1986–2001. Hän oli oikea laitahyökkääjä ja edusti Edmonton Oilersia voittaessaan Stanley Cupin vuonna 1990.


title: Joe Murphy

text: Murphyn varasi NHL:ään Detroit Red Wings varausnumerolla vuonna . Murphy pelasi parhaat vuotensa Edmonton Oilersissa, mutta edusti tämän lisäksi lukuisia muita joukkueita. Hänen viimeiseksi seurakseen jäi Washington Capitals, joka antoi hänelle potkut vuonna 2001. Murphy pelasi NHL:ssä 779 runkosarjan ottelua tehoilla 233 maalia sekä 295 maalisyöttöä. Playoffseissa hän pelasi 120 ottelua ja teki 34 maalia ja 43 maalisyöttöä. Hän teki parhaalla NHL-kaudellaan 82 pistettä (35+47).


title: Joe Murphy

text: Murphyn uraa varjostivat jatkuvat ongelmat valmentajien ja muiden pelaajien kanssa. Uransa jälkeen Murphy on kärsinyt päihdeongelmista ja hän on elänyt vuonna 2018 tehdyn dokumenttielokuvan mukaan vuosia kodittomana Ontariossa.


title: Joe Murphy

text: Ennen NHL:ää Murphy pelasi Yhdysvaltain yliopistosarjassa, jossa hän edusti Michiganin osavaltionyliopiston joukkuetta. Michigan voitti Murphyn aikana kerran yliopistosarjan kansallisen mestaruuden vuonna 1986.


title: Joe Murphy

text: Detroit Red Wings varasi Murphyn NHL:ään vuonna 1986 ensimmäisellä varausnumerolla. Murphy edusti Red Wingsiä kaudet 1986–1989, joiden aikana hän pelasi sekä Detroitissa että sen farmiseurassa Adirondack Red Wingsissä. Adirondackissä hän oli keväällä 1990 voittamassa AHL:n mestaruutta Calder Cupia. Murphy myytiin kesken kauden 1989–1990 Edmonton Oilersin. Oilersissa Murphy pelasi uransa huippuvuodet ja voitti ainoan Stanley Cupinsa vuonna 1990. Murphy muodosti Oilersissa Adam Gravesin ja Martin Gelinasin kanssa ”The Kid Line” -nimellä tunnetun hyökkäyskolmikon. Murphyn tilastollisesti paras kausi oli 1991–1992, jolloin hän teki runkosarjassa uransa parhaat tehot 35+47 ja oli pudotuspeleissä 24 pisteellä joukkueensa paras pistemies. Murphyn huippukaudesta huolimatta Oilers putosi pudotuspelien kolmannella kierroksella hävittyään Chicago Blackhawksille.


title: Joe Murphy

text: Murphy oli sopimuserimielisyyksien kanssa pelaamatta lähes koko kauden 1992–1993. Oilers kauppasi lopulta hänet helmikuussa 1993 Chicago Blackhawksiin vaihdossa Igor Kravtšukiin ja Dean McAmmondiin. Blackhawksissa Murphy pelasi loppukauden aikana 19 runkosarja ja 4 pudotuspeliottelua. Blachawksissa hän pelasi yhteensä neljä kautta, joiden aikana hän teki 210 runkosarjaottelussa tehot 83+96 ja 36 pudotuspeliottelussa tehot 16+8. Murphy teki kesällä 1996 sopimuksen St. Louis Bluesiin, jossa hän pelasi vajaan kahden kauden aikana 102 runkosarja- ja 6 pudotuspeliottelua. Blues vaihtoi hänet maaliskuussa 1998 San Jose Sharksin Todd Gilliin. San Josessa Murphy teki kauden 1998–1999 aikana 25 maalia, mutta tästä huolimatta yksikään NHL-joukkue ei enää kesällä 1999 tarjonnut hankalan ihmisen maineeseen joutuneelle Murphylle sopimusta. Lopulta marraskuussa Boston Bruins teki sopimuksen Murphyn kanssa. Murphy ei kuitenkaan tullut Bostonissakaan toimeen joukkuekavereidensa ja valmentajiensa kanssa, minkä vuoksi Bruins päätti helmikuussa hyllyttää hänet vain 26 pelatun ottelun jälkeen. Näissä otteluissa Murphy teki tehot 7+7.


title: Joe Murphy

text: Hyllyttämisen jälkeen Bruins asetti Murphyn waivers-listalle. Pitkään oikeaa laitahyökkääjää etsinyt Washington Capitals päätti lopulta palkata Murphyn, vaikka Murphyn maineen vuoksi hänen palkkaamistaan pidettiin riskinä. Murphy pelasi loppukauden Washingtonissa, teki runkosarjassa 29 ottelussa tehot 5+8 ja jäi pudotuspelien 14 ottelussa pisteittä..


title: Joe Murphy

text: Murphyn ura päättyi kaudella 2000–2001, kun Washington antoi Murphylle potkut. Potkujen syynä oli New Yorkissa tapahtunut välikohtaus, jonka päätteeksi Murphya lyötiin pullolla päähän. Ennen irtisanomista Murphy ehti pelata 14 ottelua, joissa hän teki tehot 1+5. Potkujen jälkeen Murphy lopetti uransa.


title: Joe Murphy

text: Myöhemmin Murphy on arvioinut tienanneensa NHL-urallaan yhteensä noin 15–20 miljoonaa dollaria.


title: Joe Murphy

text: Murphy pelasi Kanadan jääkiekkomaajoukkueessa yhteensä kahdeksan ottelua. Lisäksi hän oli mukana nuorten maailmanmestaruuskilpailuissa 1986, jossa Kanada voitti hopeaa.


title: Joe Murphy

text: Murphy oli nopea luistelija, joka teki paljon maaleja. Murphy pelasi erityisen hyvin kovan paineen alla: hänen tekemistään 34 pudotuspelimaalista 10 oli ottelun voittomaaleja. Murphy ei kuitenkaan koskaan lunastanut niitä odotuksia, joita hänelle ensimmäisenä varatuksi tulemisen vuoksi asetettiin. Lisäksi Murphyn epäsopiva käyttäytyminen varjosti hänen saavutuksiaan pelaajana.


title: Joe Murphy

text: Peliuran jälkeen Murphy asui useita vuosia Etelä-Amerikassa. Hän toimi kaudella 2013–2014 kanadalaisen junioriseura Alliston Coyotesin päävalmentajana, mutta erosi tehtävistään kesken kauden. Eroamisen taustalla oli Coyotesin jäähallilla sattunut välikohtaus, jonka seurauksena New Tecumsethin kunta antoi Murphylle porttikiellon kaikkiin sen omistamiin liikuntakiinteistöihin.


title: Joe Murphy

text: Myöhemmin Murphy on viettänyt aikaansa elellen Pohjois-Ontarion kaduilla kodittomana. Urheilukanava TSN teki hänestä vuonna 2018 dokumenttielokuvan "Finding Murphy", jossa kuvataan hänen elämäänsä kaduilla. Kodittomuuden lisäksi Murphy on kärsinyt alkoholi- ja huumeongelmista ja saanut lyhyen vankeustuomion hotellihuoneen rikkomisesta.


title: Joe Murphy

text: Murphyn ja hänen perheensä mukaan hänen urallaan saamat aivotärähdykset ovat johtaneet hänen myöhempään tilanteeseensa. Murphy oli vuonna 2014 mukana joukkokanteessa, jossa ryhmä entisiä NHL-pelaajia vaati NHL:ltä korvauksia haitoista, joita heidän urallaan saamat aivotärähdykset ovat heille myöhemmin aiheuttaneet. Kanne kuitenkin hylättiin. Helmikuussa 2017 Murphy sai yhteensä yli satatuhatta dollaria entiseltä seuraltaan San Jose Sharksilta ja vakuutusyhtiö Chubbilta Kaliforniassa nostetun kanteen johdettua sovintoratkaisuun, mutta vuonna 2018 tehdyssä haastattelussa hän sanoi kaikkien näiden rahojen jo menneen. Murphyn perheenjäsenten mukaan erityisesti vuonna 1991 tapahtunut taklaus, jossa Detroitin Shawn Burr taklasi Murphya rajusti, johti selkeisiin muutoksiin Murphyn käyttäytymisessä.


title: HMS Ramillies

text: HMS Ramillies on ollut viiden Britannian Kuninkaallisen laivaston aluksen nimenä.


title: Ray Whitney

text: Raymond D. Whitney (s. 8. toukokuuta 1972 Fort Saskatchewan, Alberta, Kanada) on kanadalainen uransa päättänyt ammattilaisjääkiekkoilija, pelipaikaltaan vasen laitahyökkääjä. Whitney pelasi urallaan yli tuhat NHL-ottelua San Jose Sharksissa, Edmonton Oilersissa, Florida Panthersissa, Columbus Blue Jacketsissa, Detroit Red Wingsissa, Carolina Hurricanesissa, Phoenix Coyotesissa ja Dallas Starsissa. Hän voitti Stanley Cupin Carolinassa keväällä 2006.


title: Ray Whitney

text: Whitney pelasi viimeiset kautensa junioreissa WHL:n Spokane Chiefsissä, jota edusti kolmen kauden ajan. Hän oli lupaava junioripelaaja, ja kaudella 1990–1991 hän voitti WHL:n pistetilaston, kun hän teki 72 ottelussa 185 pistettä (67 maalia ja 118 maalisyöttöä). Pudotuspeleissä hän oli jälleen sarjan paras ja teki 31 pistettä. Spokane voitti WHL:n mestaruuden. Whitney valittiin WHL:n vuoden pelaajaksi ja sarjan tähdistökentälliseen. Hän oli tärkeässä roolissa, kun Spokane voitti Kanadan juniorisarjojen mestaruuden, Memorial Cupin. Whitney valittiin lopputurnauksen tähdistökentälliseen.


title: Ray Whitney

text: San Jose Sharks varasi Whitneyn NHL:ään varausnumerolla 23. Hän olisi pystynyt jatkamaan junioreissa vielä kaksi kautta, mutta hän teki myöhemmin saman kesän aikana sopimuksen Saksan Bundesliigassa pelaavan Kölner Haien kanssa. Whitneyllä oli vielä vanhaa sopimusta jäljellä Spokanen kanssa, mutta siinä olleen ehdon mukaan hän pystyi tekemään ammattilaissopimuksen Saksaan. Whitney jätti Saksan kuitenkin nopeasti ja palasi Kanadaan. Hän ei kuitenkaan onnistunut tekemään sopimusta San Joseen. Whitney pelasi hetken try-out-sopimuksella Kanadan maajoukkueessa, kunnes IHL-joukkue San Diego Gulls teki sopimuksen hänen kanssaan. Whitney oli alle 20-vuotias, joten hän ei olisi voinut pelata San Josen farmijoukkueessa, mutta San Diego oli itsenäinen joukkue, minkä ansiosta hän sai tehdä IHL-sopimuksen. San Diegossa Whitney teki 63 ottelussa 90 pistettä. Aivan loppukaudesta hän solmi lopulta NHL-sopimuksen San Josen kanssa, ja hän pelasi lopulta kaksi ottelua NHL:ssä vielä kaudella 1991–1992.


title: Ray Whitney

text: Kaudella 1992–1993 Whitney pelasi San Josessa 26 ottelua, mutta pääosa kaudesta meni IHL-sarjan Kansas City Bladesissa, jossa Whitney pelasi 46 ottelua ja teki niissä 53 pistettä. Seuraavalla kaudella Whitney vakiinnutti lopullisesti paikkansa San Josen kokoonpanossa. Hän teki 61 ottelussa 40 pistettä. San Jose eteni runkosarjan jälkeen pudotuspeleihin ensimmäistä kertaa seuran historiassa. Kausi 1994–1995 oli normaalia lyhyempi työsulun takia, ja Whitney pelasi lopulta 39 ottelua ja teki niissä 25 pistettä.


title: Ray Whitney

text: Whitney jatkoi San Josessa edelleen kaudella 1995–1996. Hän teki 41 pistettä 60 ottelussa. Seuraavalla kaudella hän kuitenkin pelasi San Josessa vain 12 ottelua. Lisäksi hän edusti yhdeksän ottelun ajan AHL:n Kentucky Thoroughblades ja 43 ottelun ajan IHL:n Utah Grizzliesiä. Lopulta San Jose osti ulos Whitneyn sopimuksen.


title: Ray Whitney

text: Edmonton Oilers teki sopimuksen Whitneyn kanssa kaudeksi 1997–1998. Hän ei ehtinyt pelata Edmontonissa kuin yhdeksän ottelua, kun joukkue asetti hänet siirtolistalle, josta Florida Panthers otti hyökkääjän marraskuussa 1997. Floridassa Whitney pelasi loppukaudena aikana 68 ottelua ja teki niissä 61 pistettä. Hän oli Floridan paras maalintekijä ja pistemies. Seuraavalla kaudella Whitney teki 81 ottelussa 26 maalia ja yhteensä 64 pistettä, ja hän oli jälleen joukkueen tehokkain pelaaja. Kaudella 1999–2000 Whitney paransi pistemääriään ja teki 81 ottelussa 71 pistettä (29+42), mutta hän jäi silti Floridan toiseksi parhaaksi pistemieheksi Pavel Buren jälkeen. Whitney pelasi kauden aikana uransa ensimmäisen n.


title: Ray Whitney

text: Kauden 2000–2001 Whitney aloitti Floridassa mutta siirtyi kesken kauden Columbus Blue Jacketsiin. Florida sai kaupassa Kevyn Adamsin ja yhden varausoikeuden. Columbuksessa Whitney pelasi kaksi täyttä kautta. Kaudella 2002–2003 Whitney pelasi 81 ottelua, joissa hänen teki 76 pistettä. Hänet valittiin kauden aikana toisen kerran urallaan NHL:n tähdistöotteluun. Hän oli pisteillään Columbuksen sisäisen pistepörssin ykkönen. Kauden jälkeen Detroit Red Wings teki kolmen vuoden sopimuksen Whitneyn kanssa.


title: Ray Whitney

text: Whitney ei pelannut Detroitissa kuin yhden kauden, jonka aikana hän teki 43 pistettä 67 ottelussa. Työsulkukaudella 2004–2005 Whitney ei pelannut missään, ja ennen kauden 2005–2006 alkua Detroit purki Whitneyn sopimuksen. Pian tämän jälkeen hän allekirjoitti kaksivuotisen sopimuksen Carolina Hurricanesin kanssa.


title: Ray Whitney

text: Kausi 2005–2006 oli Carolinalle loistava, sillä joukkue voitti Stanley Cupin. Whitney teki pudotuspeleissä yhdeksän maalia 24 ottelussa. Seuraavalla kaudella Carolina jäi pudotuspelien ulkopuolelle ensimmäisenä hallitsevana Stanley Cup -voittajana yli vuosikymmeneen. Whitneylle kausi oli kuitenkin pistemäärältään uran paras. Hän teki uudeksi ennätyksekseen 83 pistettä ja sivusi 32 osumallaan myös maaliennätystään. Kauden jälkeen Carolina ja Whitney allekirjoittivat kolmivuotisen jatkosopimuksen.


title: Ray Whitney

text: Whitney jatkoi Carolinassa tehokkaasti, ja kaudella 2007–2008 hän teki 66 ottelussa 61 pistettä. Seuraavalla kaudella hän oli jälleen Carolinan paras pistemies, kun hän teki 77 tehopistettä. Whitneyn 53 maalisyöttöä oli hänen uransa uusi ennätys. Kauden 2009–2010 alkupuolella Whitney pelasi uransa tuhannennen NHL:n runkosarjaottelun. Kauden aikana Whitney teki yhteensä 58 pistettä.


title: Ray Whitney

text: Kesällä 2010 hän solmi Phoenix Coyotesin kanssa kahden vuoden sopimuksen. Whitney oli kaudella 2011–2012 Coyotesin paras pistemies 77 pisteellään. Hän ylitti aivan kauden lopussa myös tuhannen pisteen rajan 79. pelaajana. Hänen 53 syöttöpistettään oli lisäksi Coyotesin ennätys, ja viimeksi Phil Housley oli yltänyt samaan joukkueen ollessa vielä Winnipeg Jets. Kauden jälkeen hän sopimuksen Dallas Starsiin, joka oli Whitney mukaan ainoa joukkue, joka suostui antamaan hänelle vielä kaksivuotisen sopimuksen. Whitney ilmoitti virallisesti uransa päättämisestä tammikuussa 2015.


title: Ray Whitney

text: Whitney edusti ensimmäisen kerran Kanadaa arvoturnauksessa MM-kilpailuissa 1998, jolloin Kanada sijoittui kuudenneksi. Hän pelasi MM-turnauksessa myös seuraavina vuosina, 1999 ja 2000. Molemmilla kerroilla Kanada hävisi pronssiottelun ja sijoittui neljänneksi. Neljännen kerran Whitney pelasi MM-tasolla vuonna 2010, jolloin hänet nimettiin kesken turnauksen joukkueen kapteeniksi loukkaantuneen Ryan Smythin tilalle.


title: Kassel Huskies

text: Kassel Huskies on ammattilaisjääkiekkojoukkue, joka on perustettu Kasselissa, Hessenissä, Saksassa 1977. Se pelaa Saksan toisella sarjatasolla, DEL2:ssa. Joukkueen päävalmentaja toimii Rico Rossi ja kapteenina Hugo Boisvert. Sen tunnusvärit ovat valkoinen ja sininen. Huskiesin kotiareena on nimeltään Eissporthalle Kassel.


title: K-Tel Presents Bobby Vinton – 20 Greatest Hits

text: K-Tel Presents Bobby Vinton - 20 Greatest Hits on Bobby Vintonin kokoelma-albumi, joka julkaistiin 1976.


title: Ripto

text: Ripto on fiktiivinen hahmo ja muutamissa Spyro the Dragon -peleissä ilmestynyt päävastus. Hänen nimensä keksittiin kun pelintekijät näkivät japanilaisin kirjaimin kirjoitetun "Spyro" sanan muistuttavan sanaa "Ripto".


title: Ripto

text: Ripton ensiesiintyminen tapahtui Spyro 2: Gateway to Glimmer, (NTSC-versio nimellä "Spyro 2: Riptos's Rage!") -pelissä, jossa hän terrorisoi kaukaista Avalarin maailmaa apunaan kaksi mutanttimaista kätyriä: Crush – sininen ja nuijaa heiluttava dinosaurusta muistuttava olio ja Gulp – vihreä ja vielä isompi kolossimainen, nelijalkainen ja kovaääninen hirviö. Lisäksi hänellä on taikavaltikka, jonka päässä on maaginen ja voimakas punainen jalokivi. Kun Ripto oli pieni, jotkut lohikäärmeet kiusasivat häntä hänen kääpiökokonsa vuoksi koulussa, minkä seurauksena hän vihaa vieläkin lohikäärmeitä. Avalarin asukkaat haluavat päästä Riptosta eroon, mikä ei onnistu elleivät he löydä voimakasta lohikäärmettä avuksi. Avalarissa ei ole lohikäärmeitä, joten eräs professori luo teleportin, joka teleporttaa seuraavan, jossain päin maailmaa johonkin portaaliin kulkevan lohikäärmeen suoraan Avalariin. Seuraava lohikäärme sattuu olemaan juuri lomalle lähdössä oleva Spyro ja hän imautuu Avalariin. Asukkaat eivät usko Spyron voittavan Riptoa, koska Spyro on niin pieni ja voimaton. Ripto saapuu juuri silloin paikalle, huomaa Spyron ja uhoaa asukkaille, ettei kukaan voi pysäyttää häntä. Spyro pääsee kuitenkin jossain vaiheessa Ripton kannoille ja Ripto yllyttää Crushin tekemään tästä selvää. Spyro onnistuu kuitenkin tuhoamaan Crushin käyttämällä tämän kömpelyyttä hyväksi. Myöhemmin Spyro löytää Ripton pitelemässä keijua ja syöttämässä sitä Gulpille, mutta Spyro ehtii hätiin ja keiju pelastuu. Ripto raivostuu pienestä jälleennäkemisestä ja käskee Gulpin syödä Spyron suihinsa. Spyro onnistuu kuitenkin tuhoamaan Gulpin puskemalla taisteluareenalta löytyviä kappaleita päin Gulpia, kunnes tämä luovuttaa. Lopulta Spyro tapaa Ripton löydettyään tien sisälle tämän linnaan, jolloin Ripto päättää tappaa Spyro itse. Ensimmäisen erän aikana Ripto juoksee ympäriämpäri areenaa ja ampuu taikavaltikallaan liekkejä päin Spyroa. Areenalta löytyviä voimahelmiä keräämällä Spyro saa supervoimia, joilla satuttaa Riptoa. Toista erää varten Ripto luo taikavaltikalla itselleen robottiversion Gulpista, jota vastaan taistellaan samalla tekniikalla väistellen samalla robotti-Gulpin hyökkäyksiä. Toisen erän lopussa areena hajoaa ja laava upottaa koko areenan. Kolmatta ja viimeistä erää varten Ripto loihtii itselleen jättiläislinnun, jonka selästä hän ampuu vihreitä säteitä taikavaltikallaan. Spyro saa kolmannen erän ajaksi loputtomat supervoimat joihin sisältyvällä Superliekillä taytyy tähdätä Riptoa, kunnes hänen lopulliset elämäpisteensä loppuvat ja tämä uppoaa myös laavaan lintuineen.


title: Ripto

text: Seuraavan kerran Ripto ilmestyy pari vuotta myöhemmin pelissä Spyro: Enter the Dragonfly, jossa hän heti pelin alussa palaa mutantteineen (tässä pelissä Crush ja Gulp osaavat puhua, mutta kömpelösti.) kostamaan sinkoamalla kaikki lohikäärmeiden sudenkorennot hujan hajan valtakunnan omituisimpia kolkkia, sillä lohikäärmeet eivät selviä ilman sudenkorentoja. Ainoa selvinnyt sudenkorento on Sparx, jonka Spyro pelasti. Ripto ilmestyy pelissä vastukseksi kolme kertaa. Ensimmäisen kerran, kun puolet pelistä on läpi, (tarvitaan n. 45 sudenkorentoa ja osa timanteista) toisen kerran kun kaikki sudenkorennot on pelastettu, ja viimeisen kerran, kun kaikki timantit on löydetty. Ensimmäisessä erässä hän loihtii taikavaltikan avulla itselleen kilven jääpaloista, jotka täytyy sulattaa syöksemällä niihin tulta. Sen jälkeen Ripton selkään täytyy syöstä tulta tämän paetessä toiselle puolelle areenaa. Toisessa erässä hän luo itselleen sekä jääpalakilven, että liekkikilven. Liekkikilpi täytyy sammuttaa syöksemällä siihen jäätä. Sen jälkeen häntä täytyy jälleen ajaa takaa ja syöstä tulta selkään. Kolmannessa ja viimeisessä erässä hän luo ensin jääpalakilven, sitten liekkikilven ja viimeiseksi vielä loihtii itsenä isoksi punaiseksi hirviöksi, jolloin hänen hyökkäyksiään täytyy väistellä.


title: Ripto

text: Ripto ilmestyi myös pelissä Crash Fusion, jossa hän taistelee yhdessä Tohtori Neo Cortexin kanssa Crash Bandicootia ja Spyroa vastaan.


title: Ripto

text: Lisäksi Ripto on ollut loppuvastuksena muissakin Game Boy Advance -käsikonsolille julkaistuissa Spyro-peleissä.


title: Victory Road 2009

text: Victory Road 2009 oli Total Nonstop Action Wrestlingin 19. heinäkuuta 2009 Orlandossa, Floridassa järjestämä showpainitapahtuma. Se oli osa vuodesta 2004 lähtien järjestettyä vuosittaista Victory Road -tapahtumasarjaa.


title: Fjäderholmarna

text: Fjäderholmarna on saariryhmä Tukholman edustalla. Lauttamatka Tukholmasta saarille kestää 20 minuuttia. Hallinnollisesti saaret kuuluvat Lidingön kuntaan.


title: Fjäderholmarna

text: Lars Olsson Smith aloitti vuonna 1879 Absolut Vodkan valmistuksen aluksi Tukholman keskustan lähellä, mutta laki sääti ettei siellä saanut myydä viinaa, joten Smith myi Absolut Vodkaa Fjäderholmarnalla, jonne kesäisin mentiin veneellä ja talvisin yleensä reellä.


title: Nivea

text:
Nivea on maailmanlaajuinen ihon- ja vartalonhoidon tuotemerkki, jonka omistaa saksalainen yritys nimeltä Beiersdorf. Nivean tuotteisiin kuuluvat meikkituotteet, ihonhoitotuotteet kuten voiteet ja puhdistusaineet,
deodorantit sekä hiustenhoitotuotteet.


title: Nivea

text: Nivea-tuotemerkki valittiin vuonna 2009 viidennen kerran Reader’s Digestin (Suomessa Valitut Palat) tutkimuksessa luotetuimmaksi ihonhoitotuotemerkiksi Suomessa. Tuotemerkki valittiin myös kategoriavoittajaksi kaikissa muissa tutkimuksessa mukana olleissa Euroopan maissa .


title: Nivea

text: Nivea Creme pohjautuu vuonna 1911 tehtyyn keksintöön nimeltään Eucerit. Isaac Lifschütz oli saanut kehitellyksi emulgaattorin, jonka avulla vaikuttava aine, vesi ja rasva pystyttiin yhdistämään stabiiliksi voidepohjaksi. Lifschütz nimesi uuden emulsiovoiteen Niveaksi sen värin mukaan, sillä adjektiivi "niveus/nivea/niveum" tarkoittaa latinaksi lumivalkoista. 1919 markkinoille tuli ensimmäinen Nivea-saippua. Vuosina 1920–30 tulivat Nivean hiuspohjan ja päänahan tuotteet, suosituimpana Nivea Hair Milk, jonka sanottiin tekevän hiuspohjalle sen, minkä Nivea Cream tekee iholle.


title: Nivea

text: Vuodesta 1924 Nivea Creamia on myyty sinisissä metallipurkeissa, joiden kannessa on valkoinen Nivean logo.


title: Nivea

text: 1980-luvulla Euroopassa After Shave Balmia markkinoitiin miehille ensimmäisenä parranajon jälkeen käytettävänä tuotteena, joka ei alkoholittomuutensa vuoksi ärsyttänyt ihoa.


title: Nivea

text: Vuonna 1991 markkinoille tulivat Nivean deodorantit, ja samalla vuosikymmenellä Nivea löysi tutkimuksissaan Q10-ainesosan, jolla huomattiin olevan suuri tehtävä kehon solujen energiatuotannossa. Kun Q10-ihonhoitotuotteiden teho ikääntymistä vastaan saatiin selville, Nivea toi markkinoille Nivea Visage Anti-Wrinkle Q10 -päivävoiteen, josta tulikin maailman eniten myyty ryppyvoide. Myöhemmin Nivea laajensi Q10-tuoteperhettään.


title: Nivea

text: Vuonna 2006 Nivea loi uuden ikääntymistä torjuva tuotesarjan, nimeltään DNAge Anti-Aging Care System, jonka tarkoituksena on suojata yksittäisten ihosolujen DNA:ta ulkoisten tekijöiden aiheuttamilta vaurioilta sekä lisätä uusien terveiden ihosolujen muodostumista.


Saksan alle 21-vuotiaiden jalkapallomaajoukkue on Saksan jalkapalloliiton hallinnoima kansallinen alle 21-vuotiaiden jalkapallojoukkue. Se on voittanut alle 21-vuotiaiden Euroopan-mestaruuden vuonna 2009.


title: Lars Bak

text: Lars Ytting Bak (s. 16. tammikuuta 1980 Silkeborg, Tanska) on tanskalainen maantiepyöräilijä. Hän edustaa UCI World Tour -tasolla kilpailevaa Dimension Data -tallia. Hän on menestynyt lähinnä etappikilpailuissa.


title: Lars Bak

text: Lähde: Cycling Archives


title: Varsominen

text: Varsominen tarkoittaa hevoseläimen synnytystapahtumaa.


title: Varsominen

text: Tamman tiineys kestää yleensä noin 11 kuukautta, mutta normaali vaihteluväli on 2 viikkoa molempiin suuntiin. Tamma varsomisen ajankohtaan vaikuttaa, mikäli olosuhteet eivät ole otolliset. Hevonen lienee ainoa nisäkäs, joka voi vaikuttaa synnytysajankohtaan näin paljon. Ilmiö on perua ajalta, jolloin hevoset elivät vielä villeinä laumoissa. Lauman liikkuessa, vaaran uhatessa tai sään ollessa huono ei varsa välttämättä jäisi henkiin; niinpä varsomisen lykkäämisestä saattoi koitua hyötyä niin tammalle kuin varsallekin. Hevosten kasvattajille tämä ilmiö on tuttu siitä, että tamma tuntuu varsovan aina silloin kun sitä vähittäin odottaisi: englannin kielessä on jopa sanonta "vahdattu tamma ei koskaan varso" ("a watched mare never foals").


title: Varsominen

text: Varsominen alkaa kun tamman hormonitoiminta muuttuu tietyllä tavalla. Kohdunsuu alkaa avautua ja utare valmistautuu maidontuotantoon. Hevoset tunnetaan ihmisen kannalta äkkiarvaamatta tapahtuvista varsomisista; ensimmäinen ja mahdollisesti ainoa selkeä ulkoinen varsomisen merkki ennen polttoja on utareen täyttyminen ja nännien päihin juuri ennen itse varsan syntymistä ilmestyvät niinkutsutut vahatipat.


title: Varsominen

text: Tamma pyrkii vetäytymään varsomista varten rauhalliseen paikkaan, jossa saa olla yksin ja piilossa mahdollisilta pedoilta. Tallissa varsovat tammat häiriintyvät herkästi ihmisten touhuamisesta ja varsovat silloin kun häiriön todennäköisyys on pienin. Sopivan paikan löydettyään tamma käy makuulle ponnistamaan. Yleensä varsat syntyvät yöllä tai aamuyöstä.


title: Varsominen

text: Tamman rakenne on ihanteellinen poikasten synnyttämisen kannalta: lantiokanava viettää alaspäin eikä siinä ole kohoumia, joiden ohi varsan pitäisi puristua. Yleensä tamman tarvitsee ponnistaa voimakkaasti vain kerran tai pari, ja varsa "solahtaa" ulos verrattain kevyesti ja nopeasti. Varsa syntyy yleensä pää ja etujalat edellä. Takaperin syntyminen on varsalle terveysriski, ja saattaa synnytyksen pitkittyessä johtaa hapenpuutokseen.


title: Varsominen

text: Varsan synnyttyä tamma nousee seisomaan ja alkaa nuolla varsaa kuivaksi. Varsomistapahtuma jatkuu vielä jonkin aikaa ja kohtuun jääneet jälkeiset tulevat ulos varsan jo synnyttyä. Varsomisen katsotaan päättyneen täysin kun kohtu lakkaa supistelemasta ja jälkeiset ovat poistuneet kohdusta.


title: Varsominen

text: Varsa nousee jo muutaman tunnin sisällä syntymästään jaloilleen imemään emänsä maitoa ja liikkumaan. Mittasuhteiltaan varsat näyttävät hiukan hullunkurisilta, koska niiden jalat ovat syntyessä lähes yhtä pitkät kuin aikuisenakin, mutta varsa saa pitkät koivet nopeasti hallintaansa ja pystyy hyvin pian jo seuraamaan emäänsä täyttä laukkaakin.


title: Varsominen

text: Kesyhevostammat ovat joskus aggressiivisia ja välinpitämättömiä varsaansa kohtaan, ja tällöin ihmisen on hyvä auttaa tamma alkuun esimerkiksi pitelemällä sitä aloillaan ja estämällä sitä potkimasta kun varsa opettelee imemään sen maitoa. Yleensä uuden emän ja varsan voi jättää karsinaan kahdestaan muutamaksi päiväksi, jotta varsa saa luoduksi hyvän suhteen emäänsä. Ihminenkään ei saisi tarpeettomasti häiritä emän ja vastasyntyneen varsan suhdetta, jottei emä hylkää varsaansa.


title: Varsominen

text: Hevosen tiineyksistä erittäin suuri osa on yksittäistiineyksiä. Mahdolliset kaksoset ovat harvoin tarpeeksi kookkaita ja vahvoja selvitäkseen edes ensimmäisistä elinpäivistään, eikä tamman maitokaan välttämättä riitä kovin hyvin kahdelle varsalle. Toinen kaksosvarsoista saattaa olla toista huomattavasti kookkaampi ja parempikuntoinen ja jäädä henkiin. Joissain tapauksissa tamma kieltäytyy hoitamasta ja imettämästä toista kaksosvarsaansa. Kaksoset ovat usein liian heikkoja selvitäkseen edes ihmisen intensiivisessä hoidossa, ja hevoskasvattajat pyrkivätkin eläinlääkärin avustuksella välttämään kaksosvarsatapaukset. Toisinaan kuitenkin syntyy myös hyväkuntoisia ja vahvoja kaksosvarsoja.